qundao/data-zh-poetry huggingface dataset:
陈德瑞馈新茶
作者：洪迈
朝代：宋

空山冥冥云雾窗，春风好梦敧残缸。
朝来果得故人书，微凸而么犀锷双。
贵人争买百璎珞，此心儿女久已降。
坐观市井起攘袂，念之使我心纷庞。
领君此意九鼎重，我虽有力安能扛。
何时来施三昧手，慰我渴梦思长江。
陪余杭张无垢先生饮
作者：洪迈
朝代：宋

先生结屋在人境，门巷萧萧作冰冷。纷纷入眼不入意，坐客千言不相领。叩关闻我倒屣迎，重解旧榻尘埃生。向来妙处久不吐，一挽天汉昆仑倾。共说别来经世事，我言所向比儿戏。胸中磈礧不用浇，便有清愁说无地。士林师范六一翁，先生合在伯仲中。愿言终赐指归处，为君敬作曾南丰。
陪余杭张无垢先生饮
作者：洪迈
朝代：宋

先生结屋在人境，门巷萧萧作冰冷。
纷纷入眼不入意，坐客千言不相领。
叩关闻我倒屣迎，重解旧榻尘埃生。
向来妙处久不吐，一挽天汉昆崙倾。
共说别来经世事，我言所向皆儿戏。
胸中磈礧不用浇，便有清愁说无地。
士林师范六一翁，先生合在伯仲中。
愿言终赐指归处，为君敬作曾南丰。
题临赋轩
作者：洪迈
朝代：宋

苍山围岑寂，下有一水奔。闭户卧风雨，束蒿翳篱藩。寥哉只树人，心远忘世喧。此身自蘧庐，长物余此轩。鸟语幽梦断，香横经帙翻。未成借路行，自要窥潺湲。远师渊明意，不愧灵魂。月度了无迹，风行偶成痕。心境两清妙，尺喙何由吞。赋诗安所取，碧云未足论。何当揣朱丝，窈眇弦我言。
题临赋轩
作者：洪迈
朝代：宋

苍山围岑寂，下有一水奔。
闭户卧风雨，束蒿翳篱藩。
寥哉祇树人，心远忘世喧。
此身自蘧庐，长物余此轩。
鸟语幽梦断，香横经帙翻。
未成借路行，自要窥潺湲。
远师渊明意，不媿灵澈魂。
月度了无迹，风行偶成痕。
心境两清妙，尺喙何由吞。
赋诗安所取，碧云未足论。
何当揣朱丝，窈眇絃我言。
题芦雁屏
作者：洪迈
朝代：宋

征鸿坐何事，天遣南北飞。萧然如旅人，无情自相依。孤苇吹欲折，秋风不胜威。冥冥一孤骞，空费弋者机。寒声落烟渚，相应不我违。嗟吾识此情，手纳空叹欷。安知丹青师，落笔乃庶向。画形孰不工，画意识者稀。他时因吾句，購此千金挥。
题芦鴈屏
作者：洪迈
朝代：宋

征鸿坐何事，天遣南北飞。
萧然如旅人，无情自相依。
孤苇吹欲折，秋风不胜威。
冥冥一孤鶱，空费弋者机。
寒声落烟渚，相应不我违。
嗟吾识此情，手纳空嘆欷。
安知丹青师，落笔乃庶几。
画形孰不工，画意识者稀。
他时因吾句，购此千金挥。
题蒋亿极目楼
作者：洪迈
朝代：宋

楼下高低万井烟，楼头极目思悠然。山围风景无余地，户接星河不尽天。闽岭百重通北路，楚江千里系东船。客星先自留连在，惭愧郎官叶县贤。
题蒋亿极目楼
作者：洪迈
朝代：宋

楼下高低万井烟，楼头极目思悠然。
山围风景无余地，户接星河不尽天。
闽岭百重通北路，楚江千里繫东船。
客星先自留连在，惭愧郎官叶县贤。
题蒋亿极目楼
作者：洪迈
朝代：宋

楼下高低万井烟，楼头极目思悠然。山围风景无馀地，户接星河不尽天。闽岭百重通北路，楚江千里系东船。客星先自留连在，惭愧郎官叶县贤。
高宗梓宫发引三首 其一 导引
作者：洪迈
朝代：宋
体裁：词

寒日短，草露朝晞。仙鹤下，梦云归。大椿亭畔苍苍柳，怅无由、挽住天衣。昭阳深，暝鸦飞。愁带箭、恋恩栖。笳箫三叠奏，都人悲泪袂成帷。
高宗梓宫发引三首 其三 十二时
作者：洪迈
朝代：宋

璧门双阙转苍龙。德寿俨祗宫。轩屏正坐，天子亲拜天公。仪绅笏，罗鹓鹭，粲庭中。仙家欢不尽，人世寿无穷。谁知云路，玉京成就，催返璇穹。转手万缘空。见说烟霄好处，不与下方同。尘合雾迷濛。笙箫寥寂，楼阁玲珑。中兴大业，巍巍稽古成功。事去孤鸿。忍听宵柝晨钟。灵舆驾，素帏低，杳庞茸。浙江潮，万神护，川后滋恭。因山祗事，崔嵬禹穴，此日重逢。柏城封。愁长夜、起悲风。歌清庙、千古诵高宗。
高宗梓宫发引三首 其二 六州
作者：洪迈
朝代：宋
体裁：词

尧传舜，盛事千古难并。回龙驭，辞凤掖，北内别有蓬瀛。为天子父，册鸿名。万年千岁福康宁。春秋不说楚冥灵。莱衣彩戏，汉殿玉卮轻。宸游今不见，烟外落霞明。前回丁未，雾塞神京。正同符、光武中兴。擎天独力扶倾。定宗庙，保河山，乾坤整顿庚庚。功成了，脱屣遗荣。访崆峒、空与丹庭。笑挹尘寰、不留行。吾皇哀恋，泪血洒神旌。肠断涛江渡，明日稽山暮云，东望元陵。
丁香
作者：洪遵
朝代：宋

來自丁香國，還應世所稀。
叢生盛枝葉，亂結罥中衣。
冷艷瓊爲色，低枝翠作圍。
蔓連疑鎖骨，時見玉塵飛。
丁香
作者：洪遵
朝代：宋

来自丁香国，还应世所稀。丛生盛枝叶，乱结罥中衣。冷艳琼为色，低枝翠作围。蔓连疑锁骨，时见玉尘飞。
丁香
作者：洪遵
朝代：宋

来自丁香国，还应世所稀。
丛生盛枝叶，乱结罥中衣。
冷艷琼为色，低枝翠作围。
蔓连疑锁骨，时见玉尘飞。
和弟景卢月台诗
作者：洪遵
朝代：宋
体裁：七言绝句

筑台结阁两争华，便觉流涎过曲车。户小难禁竹叶酒，睡多须藉菊苗茶。
和弟景盧月臺詩
作者：洪遵
朝代：宋

築臺結閣兩爭華，便覺流涎過麴車。
戶小難禁竹葉酒，睡多須藉菊苗茶。
忆西湖
作者：洪遵
朝代：宋
体裁：五言律诗

忆昔西湖上，芳醪手自斟。龟游低芰乱，鱼闯小萍沉。意远山犹迥，心清水共深。三秋未许见，聊向梦中寻。
憶西湖
作者：洪遵
朝代：宋

憶昔西湖上，芳醪手自斟。
龜游低芰亂，魚闖小萍沉。
意遠山猶迥，心清水共深。
三秋未許見，聊向夢中尋。
次韵相兄舫斋诗二首
作者：洪遵
朝代：宋

长年三老漫良图，何用西风十幅蒲。四壁烟光长在眼，公知杖屦有江湖。浮家泛宅古无多，只有高人张志和。心似虚舟元不系，泊然聊与世同波。
次韵相兄舫斋诗二首·其一
作者：洪遵
朝代：宋
体裁：七言绝句

长年三老漫良图，何用西风十幅蒲。四壁烟光长在眼，公知杖屦有江湖。
次韵相兄舫斋诗二首·其二
作者：洪遵
朝代：宋

浮家泛宅古无多，只有高人张志和。心似虚舟元不系，泊然聊与世同波。
次韵相兄舫斋诗二首·其二
作者：洪遵
朝代：宋

浮家泛宅古无多，只有高人张志和。
心似虚舟元不繫，泊然聊与世同波。
次韻相兄舫齋詩二首·其一
作者：洪遵
朝代：宋

長年三老漫良圖，何用西風十幅蒲。
四壁煙光長在眼，公知杖屨有江湖。
次韻相兄舫齋詩二首·其二
作者：洪遵
朝代：宋

浮家泛宅古無多，只有高人張志和。
心似虛舟元不繫，泊然聊與世同波。
汉诏郡县行乡饮酒礼颂诗
作者：洪遵
朝代：宋

天生蒸民，曷其有识。维圣摩励，规闲矩饬。阳礼教逊，诰誓上仪。降周迄秦，淟涊弗治。斤斤显宗，黼黻王度。三宫孔阳，精意治具。爰敕方国，礼行于乡。稽经诹律，属民横堂。先圣严严，拜跪荐祭。冠缨莘莘，鳞差栉比。乃速庠门，乃洁东荣。宾主僎介，堪舆是程。笙流觯扬，少长位辨。已事而竣，不诫用劝。咏仁蹈德，骎骎措刑。舄弈千载，薰为太平。乾清坤夷，轩豁呈露。万祥毕溱，登三咸五。昔在建武，大圣载营。有臣曰湛，示我汉行。绵蕝无传，莫克用人。孰播其馨，孝明是似。允哉帝德，侯其伟而。矢诗不多，维后之诒。
汉诏郡县行乡饮酒礼颂诗·其一
作者：洪遵
朝代：宋
体裁：四言诗

天生蒸民，曷其有识。维圣摩励，规闲矩饬。
汉诏郡县行乡饮酒礼颂诗·其七
作者：洪遵
朝代：宋
体裁：四言诗

笙流觯扬，少长位辨。已事而竣，不诫用劝。
汉诏郡县行乡饮酒礼颂诗·其三
作者：洪遵
朝代：宋
体裁：四言诗

斤斤显宗，黼黻王度。三宫孔阳，精意治具。
汉诏郡县行乡饮酒礼颂诗·其九
作者：洪遵
朝代：宋

乾清坤夷，轩豁呈露。万祥毕溱，登三咸五。
汉诏郡县行乡饮酒礼颂诗·其九
作者：洪遵
朝代：宋

干清坤夷，轩豁呈露。
万祥毕溱，登三咸五。
汉诏郡县行乡饮酒礼颂诗·其二
作者：洪遵
朝代：宋
体裁：四言诗

阳礼教逊，诰誓上仪。降周迄秦，淟涊弗治。
汉诏郡县行乡饮酒礼颂诗·其五
作者：洪遵
朝代：宋
体裁：四言诗

先圣严严，拜跪荐祭。冠缨莘莘，鳞差栉比。
汉诏郡县行乡饮酒礼颂诗·其八
作者：洪遵
朝代：宋

咏仁蹈德，骎骎措刑。
舄弈千载，熏为太平。
汉诏郡县行乡饮酒礼颂诗·其八
作者：洪遵
朝代：宋

咏仁蹈德，骎骎措刑。舄弈千载，薰为太平。
汉诏郡县行乡饮酒礼颂诗·其六
作者：洪遵
朝代：宋
体裁：四言诗

乃速庠门，乃洁东荣。宾主僎介，堪舆是程。
汉诏郡县行乡饮酒礼颂诗·其十
作者：洪遵
朝代：宋
体裁：四言诗

昔在建武，大圣载营。有臣曰湛，示我汉行。
汉诏郡县行乡饮酒礼颂诗·其十一
作者：洪遵
朝代：宋
体裁：四言诗

绵蕝无传，莫克用人。孰播其馨，孝明是似。
汉诏郡县行乡饮酒礼颂诗·其十二
作者：洪遵
朝代：宋
体裁：四言诗

允哉帝德，侯其伟而。矢诗不多，维后之诒。
汉诏郡县行乡饮酒礼颂诗·其四
作者：洪遵
朝代：宋

爰勑方国，礼行于乡。
稽经诹律，属民横堂。
汉诏郡县行乡饮酒礼颂诗·其四
作者：洪遵
朝代：宋

爰敕方国，礼行于乡。稽经诹律，属民横堂。
洛花不望而至次相兄韵
作者：洪遵
朝代：宋
体裁：五言律诗

多谢吴中客，移花五亩园。灰心劳远梦，茧足蹈前言。定是黄金蕊，真须白玉尊。从今付幽赏，不用赋招魂。
洛花不望而至次相兄韻
作者：洪遵
朝代：宋

多謝吳中客，移花五畝園。
灰心勞遠夢，繭足蹈前言。
定是黄金蕊，真須白玉尊。
從今付幽賞，不用賦招魂。
漢詔郡縣行鄉飲酒禮頌詩·其一
作者：洪遵
朝代：宋

天生蒸民，曷其有識。
維聖摩勵，規閑矩飭。
漢詔郡縣行鄉飲酒禮頌詩·其一〇
作者：洪遵
朝代：宋

昔在建武，大聖載營。
有臣曰湛，示我漢行。
漢詔郡縣行鄉飲酒禮頌詩·其一一
作者：洪遵
朝代：宋

緜蕝無傳，莫克用人。
孰播其馨，孝明是似。
漢詔郡縣行鄉飲酒禮頌詩·其一二
作者：洪遵
朝代：宋

允哉帝德，侯其偉而。
矢詩不多，維後之詒。
漢詔郡縣行鄉飲酒禮頌詩·其七
作者：洪遵
朝代：宋

笙流觶揚，少長位辨。
已事而竣，不誡用勸。
漢詔郡縣行鄉飲酒禮頌詩·其三
作者：洪遵
朝代：宋

斤斤顯宗，黼黻王度。
三宮孔陽，精意治具。
漢詔郡縣行鄉飲酒禮頌詩·其九
作者：洪遵
朝代：宋

乾清坤夷，軒豁呈露。
萬祥畢溱，登三咸五。
漢詔郡縣行鄉飲酒禮頌詩·其二
作者：洪遵
朝代：宋

陽禮教遜，誥誓上儀。
降周迄秦，淟涊弗治。
漢詔郡縣行鄉飲酒禮頌詩·其五
作者：洪遵
朝代：宋

先聖嚴嚴，拜跪薦祭。
冠纓莘莘，鱗差櫛比。
漢詔郡縣行鄉飲酒禮頌詩·其八
作者：洪遵
朝代：宋

詠仁蹈德，駸駸措刑。
舄弈千載，薰爲太平。
漢詔郡縣行鄉飲酒禮頌詩·其六
作者：洪遵
朝代：宋

迺速庠門，迺潔東榮。
賓主僎介，堪輿是程。
漢詔郡縣行鄉飲酒禮頌詩·其四
作者：洪遵
朝代：宋

爰勑方國，禮行于鄉。
稽經諏律，屬民橫堂。
王世英秀才出示曾卿詩求和
作者：洪遵
朝代：宋

投筆文章壯志休，鳥經鶴訓漫心留。
若爲一見開青眼，解使三公出黑頭。
望隴自應知可否，折潮須信妙源流。
夜光明月無虛售，可忍庸人按劍求。
王世英秀才出示曾卿诗求和
作者：洪遵
朝代：宋
体裁：七言律诗

投笔文章壮志休，鸟经鹤训漫心留。若为一见开青眼，解使三公出黑头。望陇自应知可否，折潮须信妙源流。夜光明月无虚售，可忍庸人按剑求。
上丁餘膰置酒招綽中德粲逢年
作者：洪邁
朝代：宋

我生無幾求，畢願老葭菼。
誰令事斗祿，飯糲羹不糝。
書生亦可憐，微物有先感。
朝來食指動，膰肉豐咀啖。
恭惟魯司寇，道大長壈坎。
空餘祠千載，不救陳蔡慘。
永言百世師，願學吾豈敢。
當饑不忘歌，既飽復何憾。
安能如王孫，長物貯頤頷。
急呼講肆人，一醉捨鉛槧。
相携桃李徑，歷亂蹴紅毿。
言强三尺喙，氣溢一身膽。
平生超然處，獨嗜逾昌歜。
詩成持寄君，莫遺兒輩覽。
上清宮
作者：洪邁
朝代：宋

振策衝暮雲，携琴宿仙境。
松風生夜凉，蘿月散秋影。
洞遠落猿聲，溪清鳴鶴頂。
中宵夢仙翁，乘車停翠嶺。
獅子身五色，鸞鳳互相引。
上有朱幡幢，金碧不可省。
風吹雲璈徧，顧我忽而哂。
遺以丹篆文，再拜豁心領。
明當謝浮榮，飄然從結軫。
久旱新歲乃雨
作者：洪邁
朝代：宋

高田土可籭，下田不受犁。
遺蝗憂插啄，况乃麥未齊。
赤子天自憐，溝壑忍見擠。
雨逐新歲來，停雲忽凄凄。
莫辭三日霖，爲作一尺泥。
汪汪既沒膝，灧灧仍拍隄。
漸看蓑笠出，笑語喧畛畦。
我欲與寓目，父老同攀躋。
此身羣萬生，擾擾舞甕雞。
曾亦無幾求，脫粟配羹藜。
永言故隴耕，老眼路凄迷。
好收歛手版，鋤耰歸自携。
九月十七日夜度蔡道嶺宿彌勒院
作者：洪邁
朝代：宋

月出度松嶺，露香霏羽衣。
肅肅夜氣清，蒼蒼烟徑微。
川光浴秋容，蘿影挂夕輝。
冰輪碾空闊，飛轍無因依。
擬掬星渚波，恐觸天孫機。
偓佺何時見，沆瀣聊獨揮。
未應青霞志，即與素願違。
稍休塵外蹤，想此巖下扉。
清吟寫萬籟，妙想絕百非。
不須河漢言，盡解紛華圍。
飛仙亦戲劇，玄學乃庶幾。
鰲山切丹極，歲晚行將歸。
休寧村落間有奇石如彈子渦所出者宜養石菖蒲程德藻許以餽我以詩督之
作者：洪邁
朝代：宋

君家綠溪上，岸曲溪成渦。
渦間石無數，水蹙相蕩磨。
誰嘗掬而戲，一一印指螺。
我欲往取之，擁此菖蒲窠。
石罌注新汲，幽姿發清哦。
夫子許餉我，往督書已多。
願言速寄與，起此泉石痾。
信州禪月臺上
作者：洪邁
朝代：宋

玉峯點寥廓，霄漢疑可梯。
玉水環城陰，灧灧方拍隄。
層臺擅二美，吾策時一携。
何當蠟我屐，更欲照以犀。
塵勞不相赦，竟類窮途迷。
吾生麋鹿爾，不羨駕輅驪。
向來丘壑懷，語發人所詆。
長安黑頭公，玉勒朝金閨。
山林出戲言，廣己無端倪。
誰收遮日手，歸把耕雨犁。
紛紛塵土中，等是舞甕雞。
頗聞山水間，幽子飯藿藜。
行當踐此語，絕境同攀躋。
六州
作者：洪邁
朝代：宋

堯傳舜，盛事千古難並。回龍馭，辭鳳掖，北內別有蓬瀛。為天子父，冊鴻名。萬年千歲福康寧。春秋不說楚冥靈。萊衣彩戲，漢殿玉卮輕。宸遊今不見，煙外落霞明。前回丁未，霧塞神京。正同符、光武中興。擎天獨力扶傾。定宗廟，保河山，乾坤整頓庚庚。功成了，脫屣遺榮。訪崆峒、空與丹庭。笑挹塵寰、不留行。吾皇哀戀，淚血灑神旌。腸斷濤江渡，明日稽山暮雲，東望元陵。
再和求首座
作者：洪邁
朝代：宋

道人昔曳匡廬筇，五老負雪湓江東。
犯寒貪覓玉梅句，雖有衲被何曾蒙。
歸來苦雨熟梅子，卷裓深卧蠻烟中。
詩傳絕境忽入手，置我鄉國情何窮。
十年不蹈江上路，漠漠海氣昏貂茸。
異鄉歲晚慰流落，一笑頼此冰雪容。
嶠南絕唱誰敢和，騎鯨人去塵寰空。
崑墟下視堪笑閔，雕琢肝腎愁匆匆。
那知幽子雲雨上，風斤玉斧修朣朧。
讀詩令我一回首，杳若目送孤飛鴻。
何時晤語折鐺側，坐聽萬籟號天風。
拈花特地兩顔解，他時與子真參同。
剩溪別墅
作者：洪邁
朝代：宋

龍停休憶柳垂堤，正喜高風集剩溪。
流水直隨青嶂下，孤烟更在白雲西。
村舂接響聲相赴，浦樹連雲望自迷。
無限新詩兼有酒，可能容我醉時題。
十一月十九日與仲猷大年綽中美中飲於南臺
作者：洪邁
朝代：宋

空山欲暝雲冥冥，玉梅半開吾眼青。
此身垂欲走塵土，聊復舉酒看崢嶸。
折腰向人不知恥，故園可鋤在千里。
金昆石友一開眉，珍重道人相料理。
楚江東岸先人廬，竹君安否久無書。
歸歟何時應白首，我若食言如此酒。
古風二首寄汪明道·其一
作者：洪邁
朝代：宋

紫蘭初茁芽，深壑終自秀。
骯髒蕭艾中，不采則誰咎。
兒曹逐紛華，壯士保窮陋。
應知此詞同，萬世無先後。
古風二首寄汪明道·其二
作者：洪邁
朝代：宋

俗士白人眼，從誰明此心。
不欲故人見，訶我車轍深。
蕭然江上廬，客卧詩書林。
得句不相寄，誰賞氣駸駸。
句·其一
作者：洪邁
朝代：宋

願儲醫國三年艾，不博江心百鍊銅。
句·其三
作者：洪邁
朝代：宋

居然丈室巧剸裁，截竹爲楹不染埃。
句·其二
作者：洪邁
朝代：宋

天上長留滕六在，人間會有葛三來。
句·其五
作者：洪邁
朝代：宋

謾遶清流欲浣衣。
句·其四
作者：洪邁
朝代：宋

懷人空結九回腸。
和朱子淵石柏詩
作者：洪邁
朝代：宋

海底靈根石效奇，山經地志不曾知。
凝紅幻出珠千顆，染紫裝成玉一枝。
鶴骨龍姿隨質見，鸞棲鳳宿與香宜。
元戎高唱真難和，愧我年來筆力衰。
坐睡
作者：洪邁
朝代：宋

坐久睡屢兀，手失未了書。
清風脫然至，心醒得我娛。
起看孤隙光，了不移錙銖。
云何短夢中，萬境生須臾。
嗟彼市朝子，百巧營其軀。
安知非夢役，過眼滅無餘。
至人有達觀，那與世賢愚。
不須無言子，同上崑崙墟。
奉酬令德寄示長句
作者：洪邁
朝代：宋

閒官屋舍如幽栖，寒苦餘業償鹽虀。
忽聞鵲聲作破竹，尺書入手誰所齎。
交游勝絕似公少，矯矯鸞鳳依蒿藜。
青冥側足在咫尺，誰使狡獪捐其梯。
秋風溪上共尊酒，擺落羈束忘畛畦。
紅裳起舞意未足，缺月銜嶺星河低。
只今跌宕走塵土，清夢往復無山蹊。
新詩驚怪爛盈幅，筆力拗怒蟠虹蜺。
遥知盤礴小窗底，得喪已著一理齊。
此生同困造物戲，未覺與世誰雲泥。
雖無絕唱追白雪，頼有妙契如靈犀。
一笑從公豈無日，挽袖相屬空玻璃。
不須俗物敗真賞，但覓佳處同攀躋。
女貧苦難妍
作者：洪邁
朝代：宋

女貧苦難妍，士貧苦難高。
了知論此者，不識一世豪。
此身百斛鼎，流俗欲手操。
寧當捨其中，局促計所遭。
頗疑有若人，骯髒栖蓬蒿。
考槃一丘壑，光景不可韜。
斯人不我忘，空復踰垣逃。
軒裳亦云華，唾去如腥臊。
哀哉夸毗子，擾擾冠猿猱。
恬無齊世心，閔默死滔滔。
朅來事斗祿，俛仰身桔槔。
一官戲人間，幾何非餮饕。
誰言眷此幘，擲去輕秋毫。
區區欲驕士，一哭嗟兒曹。
宣瑣
作者：洪邁
朝代：宋

禁門深鎖寂無譁，濃墨淋漓兩相麻。
唱徹五更天未曉，一池月浸紫薇花。
宿禪寂院
作者：洪邁
朝代：宋

夢中一葉摇江湖，困睡不覺身籃輿。
眼明佛屋麗丹碧，瓦鴟鐵鳳凌空虛。
疲民日者困苛索，半作頳尾相濡魚。
鵜鶘數罟兩不置，肯念竭澤明年無。
道人誰與辦此事，斤琢千指開渠渠。
頗疑如幻三昧力，上方手攬歸吾廬。
了知舌本法輪轉，咄嗟檀施爭奔輸。
不辭割愛一念善，誰謂歲惡窮民愚。
書生袖手對溝壑，力不能援心煩紆。
事無大小成者少，談說治亂何區區。
調卑絃急誠齟齬，鑿圓枘方尤闊疎。
古今罪歲同一口，撫掌一笑皆愚儒。
宿野人家
作者：洪邁
朝代：宋

夢裏滄波摇一葉，覺時正受肩輿兀。
人家一宿晚可投，新席槁梧香更滑。
霜前䆉稏收百畝，稚子新能牧鵝鴨。
我生本是个中人，挾策久矣猶能說。
寄題分繡閣
作者：洪邁
朝代：宋

新閣何隆隆，經營自茲歲。
其前山送青，其下竹交翠。
景物日夕佳，登臨春秋異。
治中公事暇，領客共留憩。
四座歡相酬，壽主珍重意。
向來蓬瀛上，視此毋乃媿。
主稱客意好，是事幸且置。
拄頰飽看山，朝來殊爽致。
寄題叔父池亭
作者：洪邁
朝代：宋

一壑久藏勝，數椽忽開亭。
方塘蔭瓦影，浄見魴鯉行。
主人有嘉招，轉柁失高城。
不知幾摇兀，杙舟上崢嶸。
尊酒酌芳醁，園蔬煮柔青。
翩翩射鴨弓，一笑翻綵翎。
那知海陬姪，斗粟忘歸耕。
餘生信萍梗，歸夢識林坰。
漲水有回波，故鄉豈無情。
一醉會有日，因之濯我纓。
寄題起莘家義軒
作者：洪邁
朝代：宋

貞觀盛德後，餘慶未渠央。
舊聞閩海家，欲縱燕山芳。
教子嗣先訓，開軒翼中堂。
地偏市朝遠，几浄書簡香。
先生陳太丘，飯糜百憂忘。
弟子俱羯胡，不聞觸屏僵。
一變豪俠窟，遂成鄒魯鄉。
下車里門外，他年看諸郎。
坐上紆素髮，詵詵立冠裳。
我詩自可絃，請以侑壺觴。
峽州
作者：洪邁
朝代：宋

自昔夷陵爭戰地，時平不復問干戈。
三游洞裏尋遺跡，至喜亭前足雅歌。
庚戌正月十四日同友人丁晉年王蔚之謁普照塔
作者：洪邁
朝代：宋

孤塔騖霄漢，晴影金碧眩。
重來得寓目，歸枕尾殘汴。
緬懷何姓人，哀禱傾淮甸。
是身如皎月，有水著處現。
彈指遍大千，何止數鄉縣。
惟應因緣地，聊爾共流轉。
顛危悔勒馬，善涉悟覓扇。
君看悔與悟，只在一轉盼。
至人獨何心，示此禍福變。
當知夙緣定，莫作邪道見。
哀哉衆生愚，積惡稔天譴。
云何一朝急，頼此香火薦。
我來適燈夕，寶蠟明邃殿。
還揩客眼塵，重睹浮屠面。
朝來塔上鈴，告我風色便。
平淮一回首，岸容失葱蒨。
度石棟嶺
作者：洪邁
朝代：宋

我行欲安適，策馬踰山樊。
谷深不可瞬，危磴爭猱猨。
坡陀兩山間，寂歷三家村。
茅簷青裙婦，蓬髮薪烟昏。
敲冰那可飲，分我一掬溫。
郎樵晚未歸，客至不與言。
不奉沙頭巵，肯投柳下門。
作詩配國風，行者式其藩。
度芙蓉嶺
作者：洪邁
朝代：宋

幽泉端爲誰，放溜雜琴筑。
山深春未老，泛泛亂蕊馥。
娟娟菖蒲花，可玩不可觸。
靈根盤翠崖，老作蛙蚓蹙。
褰裳踏下流，濯此塵土足。
何當餌香節，浄洗心眼肉。
餘功到方書，萬卷不再讀。
晚歲窮名山，靈苗縱穿斸。
建安道中
作者：洪邁
朝代：宋

吾生意行初不謀，汎汎何啻波中鷗。
携家來作閩海夢，三年客食天南陬。
我先人廬在何許，大江之左道阻修。
奉新家有手足愛，隻身歸掃先梧楸。
旋當來此營斗粟，南北顛倒無時休。
此心轉與世事左，自作磨蟻將誰尤。
安知不滿達者笑，窮達一戲如觀優。
咄哉吾語亦已墮，且與造物同浮游。
微雨
作者：洪邁
朝代：宋

端居身百憂，况乃貧病俱。
天公頗相愛，相愛雨我蔬。
藥區曉晴新，日薄生意蘇。
衛生固未必，一飽行可圖。
故園天一涯，茆荆誰爲鋤。
崢嶸歲云晚，此念當何如。
戲答胡汝能
作者：洪邁
朝代：宋

吾生苦中狹，與世枘鑿乖。
平生素心人，耿耿不滿懷。
汝能伯始後，遊世如嬰孩。
相逢握手語，便作塤篪諧。
時時笑謂我，如子患未涯。
執古以規今，求合誠難哉。
涉世幸未遠，子車尚可回。
我介足怨忌，君通絕嫌猜。
不見山巨源，雍容居鼎台。
不見嵇中散，絕交自可哀。
賢愚心自了，短韻共一咍。
戲贈吳知伯
作者：洪邁
朝代：宋

條侯得劇孟，吳楚坐可馘。
我知無能爲，失此一敵國。
偉哉奇男子，俠氣橫八極。
書生復何者，骯髒老筆墨。
刺口論安危，事往竟何益。
匹夫嘯空野，驚塵一方塞。
區區空有意，浩蕩洗鋒鏑。
何如吳王孫，語輒面浮赤。
交游得朱亥，負販鄙膠鬲。
腰間鐵絲箭，上鏃紫塞翮。
笑指蛇豕區，滅此而後食。
諸公未備知，欲薦恨無力。
明日我過君，烹牛啖社客。
當書游俠傳，令子姓名白。
效淵明
作者：洪邁
朝代：宋

人生本無事，况我麋鹿姿。
一墮世網中，永與林壑辭。
此行獨何事，豈不爲寒饑。
弱歲慕古人，頗覺世好卑。
那知齒髮邁，終然此心違。
春風到山澤，魚鳥亦知時。
我行何日休，流目瞻長岐。
且用陶翁言，一觴聊可揮。
新秋
作者：洪邁
朝代：宋

幽人無與娛，耳冷百不聞。
新米熟未知，但覺市酒醇。
滄洲散秋色，山水逾清新。
一醉不忍獨，念我存故人。
於潛道中
作者：洪邁
朝代：宋

山行厭犖确，理策扶敧危。
綠野三兩家，一息知可期。
冉冉晴林端，炊烟裊晴暉。
居民豐且樂，恐是太古遺。
那知都邑間，百索困鞭笞。
繁華今何有，半作道旁羸。
春日與卓民表陳國器步出北郊
作者：洪邁
朝代：宋

灼灼桃吐華，濯濯柳垂縷。
芳菲挽人出，春力乃如許。
嗟余閉門客，佳節過不數。
不因可人呼，那得幽步舉。
客如山陰勝，詩作斜川語。
誰言一尊酒，妙處合千古。
歸來讀殘書，耿耿霜月苦。
空餘流落心，三歎非吾土。
春社齋禁連雨不止賦呈夢得
作者：洪邁
朝代：宋

歲豐農猶饑，歲惡何可說。
哀哉半菽氓，罪歲同一舌。
年時旱塵漲，臈盡不見雪。
青皇忽雨我，萬頃麥苗活。
令尹民父母，溝壑思手挈。
祈年祓齋居，有酒不忍設。
那知桃李徑，狼籍香泥滑。
芳意一如此，坐恐及鶗鴂。
郊原佇開晴，出勞南畝饁。
秋成已在眼，一醉宇宙豁。
更呼湔裙人，勸此側帽客。
和公斜川詩，磨石鑱歲月。
曉過吳縣
作者：洪邁
朝代：宋

舟行有嚴程，越國常曉發。
雙艪兀殘夢，起坐窺落月。
人家岸野水，霧雨籠邃闥。
遥憐瑣窗人，欹枕聽嘔軋。
書事呈元聲如愚起莘三兄
作者：洪邁
朝代：宋

隠吏朱墨暇，飽眠北窗風。
時呼方外客，逃暑尊酒中。
寂寞杜拾遺，四壁口不供。
坐取盤餐款，哀哉豈天窮。
何如平生友，磁鐵間不容。
每懷千里駕，今作五斗逢。
吏行散鳬鶩，楸局收鸞龍。
共話十年舊，事往如飛蓬。
浮榮真一戲，何者爲窮通。
應須河漢語，浄洗芥蒂胸。
僕夫適在門，客醉尊亦空。
更爲後日約，及此芙蓉紅。
書僧房
作者：洪邁
朝代：宋

陸續流泉自成句，來擁紅爐聽山雨。
道人更有深深處，語曲如珠蟻絲度。
几硯無塵寒欲霧，雕盤篆破孤螢吐。
味如嚼蠟那禁咀，茶甘未回君莫去。
書栟櫚院壁
作者：洪邁
朝代：宋

側身西來度千山，列仙仙去空孱顔。
斗升自役應笑我，何苦詰曲戲塵寰。
歸耕無田仕難合，疑此二柄首尾間。
摩挲崖石三歎息，我心安得如汝頑。
書窗對月
作者：洪邁
朝代：宋

天公自厭雨，一夕開寒晴。
霜風浄曠野，鴻落有餘聲。
饑鴉得林靜，霽月素窗生。
慰開睡眼色，一洗空花橫。
故人千里餘，壺濁誰與傾。
遥知勸影杯，共此通夕情。
今冬有奇事，三見飛玉英。
明年溪上路，誰餉雨中耕。
有懷大兄正字
作者：洪邁
朝代：宋

今日思兄弟，江東望浙東。
別離無奈久，書札且頻通。
雨溼芭蕉碧，風乾薜荔紅。
何時尊酒共，夜語小窗中。
有懷舍弟逢年時歸婺源以詩督之
作者：洪邁
朝代：宋

木落天未霜，君歸定何時。
相思如驚鵲，中夜未安枝。
夢中見阿連，鏘然詠新詩。
寤驚衰葉翻，道是步屐移。
攬衣下中庭，風露浩淼瀰。
遥知客衣薄，歸來一何遲。
平生短檠燈，相對忽解頤。
萬古一舒卷，佳處良在茲。
是中及物心，上與稷契期。
援古以自例，自矢無乃癡。
夜叉叱九閽，側足不敢窺。
坐令一寸心，日抱二柄疑。
遲君商量此，免得兒輩嗤。
况乃綠髮親，倚門鬢欲絲。
狶膏非鳳喙，車轄無可脂。
再拜壽杯分，斑衣舞參差。
秋芳未云歇，采采黄金蕤。
萬鍾不足樂，古人豈我欺。
朝天菊
作者：洪邁
朝代：宋

但見荼䕷能上架，那知甘菊解朝天。
亭亭秀出風烟上，冷落東籬却可憐。
梅花
作者：洪邁
朝代：宋

山深春未動，沙淺水欲冰。
玉梅於此時，靚粧略無朋。
露蕊欲的皪，月枝挂鬅鬙。
儼如江漢女，可愛不可陵。
他年江南路，曉粧犯嚴凝。
尋香烟雨中，橫斜插茅簦。
却數今幾日，癡如秋後蠅。
北嶺枝欲空，誰與扶一登。
聊分窺水影，依我照字燈。
坐使惜花夢，臨風脚騰騰。
昔如夢中蝶，今學桑下僧。
了知菩提長，念起我何曾。
次志宏韻督成壽置酒
作者：洪邁
朝代：宋

歸耕食吾言，回首媿江水。
方爭揚子席，誰置穆生醴。
鄧侯傾蓋舊，小寢藝桃李。
走書約啗我，涎迸齧脣齒。
朝來獨何事，怒色劇染指。
雖微射鴻游，顧有捩手鬼。
平生談天口，得酒便鋒起。
年來病不觴，但要謳貼耳。
真成畫蛇足，足就酒空矣。
樊川吐怨句，想見紫雲美。
何時咄嗟辦，一醉吾亦擬。
噂沓聽羣兒，口實爭笑鄙。
次韻夢得淺紅芍藥長句
作者：洪邁
朝代：宋

十日愁陰病不出，卧看春歸無計惜。
詩翁遣送淮海春，衰眼熨開雲霧拆。
胭脂注臉勻未遍，肉紅借酒生春色。
了知造物著意深，傾倒春工不餘力。
年來不顧溱洧女，載酒非公復安適。
且將妙句寫餘妍，欲立佳名付精識。
一春頗困歌湮沒，回首紛華三太息。
願言乞與洗心方，歸對爐香誦周易。
次韻夢得見示之什
作者：洪邁
朝代：宋

居楚求齊音，美惡不同土。
諠豗俗物華，鮮復有佳處。
時從玉璧人，商略窮萬古。
詩如粟牛戲，誤得摩頂許。
望道渺逾遠，浮生真暫寓。
忍持尺璧陰，空作秋蟲語。
微言倘傾倒，河漢濯肺腑。
向來說詩口，自此行可杜。
次韻夢得見示長篇·其一
作者：洪邁
朝代：宋

雉馴不因媒，鳩煖自呼婦。
詩成桃李陰，知是霹靂手。
簿書我亦厭，丘壑渠自有。
却憐支離疏，飽食得薪槱。
俗夫嘗世味，甘苦半噦嘔。
知公超然處，心跡兩無垢。
愁陰老芳物，蟲鳥故相誘。
浪蕋費收拾，柔條可結揉。
豈無我輩人，一醉開笑口。
那知市門底，客倦枕兩肘。
眼高可人稀，命蹇亨運偶。
平生願執鞭，見謂余小友。
細觀豈弟心，宜在帝左右。
却來塵埃中，寂寞對五柳。
鷇音藏鵠羽，正待荆雞剖。
學政容窺譜，問字當載酒。
虛名翻誤夢，恐坐箕與斗。
言詩終不稱，永媿賦瓊玖。
次韻夢得見示長篇·其二
作者：洪邁
朝代：宋

身閒書有味，吏傲俗不親。
小窗據物表，掃盡心眼塵。
令尹垂珠玉，敲門喚行春。
作意向芳物，吾車曾未巾。
愁陰入病骨，鳩婦聲亦嗔。
冥冥三日雨，桃李迹已陳。
空餘深枝間，一一青子新。
穠芳殿春晚，猶堪慰佳辰。
酴醿曉粧靚，芍藥醉臉勻。
白萼簪嫋嫋，風枝倒粼粼。
言當呼短舞，抵掌回雙顰。
年來得相從，稍覺安沉淪。
豈不挂俗事，察公極清真。
眼中醉鄉路，風味良獨醇。
流光不容玩，尺璧何足珍。
漓俗益可厭，願言勤問津。
次韻希旦喜雨
作者：洪邁
朝代：宋

驕陽挾酷暑，何啻虎而翼。
高田土可籭，況乃耕與植。
風伯真可訟，雲合吹復拆。
那知下土民，糟粕配橡實。
古佛栖巖隈，旱沴豈我責。
應緣賢令尹，閔雨丐法力。
積陰暝山谷，流潤凄几格。
朝來賀客散，置酒浣愁疾。
古詩成雲外，險句動潛蟄。
旋看蓑笠出，競喜溝澮溢。
誰言令與佛，念我一何悉。
嗟吾困蒿藜，最覺民可恤。
何當問牛喘，免使訴魚失。
九關虎豹守，懷此欲安適。
誰哉此心同，吾飽將何日。
清閟堂
作者：洪邁
朝代：宋

昔聞王子猷，借宅亦種竹。
此君固可喜，人亦清不俗。
伯氏貧而癯，一飯不飽肉。
堂前自經始，護此無盡綠。
一官歲强半，餘日如轉燭。
待其長稚子，而已牽歸轂。
何由享嘉蔭，償我志願足。
應煩彼邦人，日報平安幅。
游山光寺
作者：洪邁
朝代：宋

寺藏兩山腹，路轉百步陰。
登高試病脚，掬冷清煩襟。
敗壁龕石刻，歲月不可尋。
惟應查公石，俯仰閲古今。
屋古囷枝挂，摧頹力難任。
何當咄嗟辦，嗣彼鐘梵音。
興衰豈關吾，得酒且滿斟。
歸路有溪月，攬之醒吾心。
游鄭圃
作者：洪邁
朝代：宋

城郭不去眼，而得林壑娛。
低徊撫壯心，欲吐無與俱。
鏗然一枝筇，細磴半樵漁。
挽衣竟與飲，不省誰爲吾。
溪南梅花
作者：洪邁
朝代：宋

巉巉石徑鳴枯筇，意行詰曲無西東。
心知幽壑梅已動，一枝寄我曾未蒙。
清香橫路忽驚顧，冰蕊的皪蠻烟中。
有如佳人久去眼，邂逅相得情何窮。
蔬畦壓霜翠羽亂，已覺雪片栖丰茸。
嗟我辜此來已晚，攀條嚼蕊聊從容。
玉仙遊戲下塵世，絕艷一洗汞鉛空。
不知閬苑在何許，叱回風馭無匆匆。
溪寒沙浄迷俛仰，坐待山月來朦朧。
豈無尊酒相暖熱，錦裘起舞如驚鴻。
仇池老仙羽化久，妙曲三疊餘仙風。
歸時醉倒不知卧，明日來此誰能同。
無題
作者：洪邁
朝代：宋

前年溪上秋風時，主人酒熟烹黄雞。
歸來醉倒睡便著，父老喚起牛羊蹊。
此生一醉寧易得，未辨身爲貴人客。
征西將軍爾何人，那用尊前驚墮幘。
朅來閩越再經秋，聞道軒名涎已流。
懸知得酒推不去，此客有轄何須投。
今我正爲奔走役，空想題詩滿高壁。
若逢落魄姓回人，爲問何時定相覓。
牡丹酴醿各一首呈周宰·其一
作者：洪邁
朝代：宋

珍藂壓朝露，無人羞欲敧。
春風醉香骨，綽約不自持。
誰憐曲肱人，一笑遺絃姿。
不言意可了，君醉當勿疑。
牡丹酴醿各一首呈周宰·其二
作者：洪邁
朝代：宋

妝淡洗逾靚，肌香薰不成。
皎然月露姿，一笑午景晴。
聊移夢蝶牀，相對戶不扃。
誰令風雨暴，睡起春縱橫。
王龜齡王嘉叟木藴之同過小園用郡圃植花韻
作者：洪邁
朝代：宋

節到中和暖尚賒，東風隨處起芳華。
自慙翳翳松三逕，相對蕭蕭馬五花。
老去醉鄉爲日月，年來痼疾在烟霞。
午橋別墅歸公手，早定淮西取白麻。
琵琶亭
作者：洪邁
朝代：宋

香山居士頭欲白，秋風吹作湓城客。
眼看世事等虛空，雲夢胸中無一物。
舉觴獨醉天爲家，詩成萬象遭梳爬。
不管時人皆欲殺，夜深江上聽琵琶。
賈胡老婦兒女語，淚濕青衫如著雨。
此公豈作少狂夢，與世浮沉聊爾汝。
我來後公三百年，潯陽至今無管絃。
長安不見遺音寂，依舊康廬翠掃天。
用前韻答翁子靜
作者：洪邁
朝代：宋

客心既岑寂，節物亦倥傯。
幽籬菊初暗，深壑梅已動。
古人微尺璧，顧謂寸陰重。
欲從夫子遊，掣肘媿不勇。
松高節磊砢，鶴老格清聳。
當知山澤臞，誰羨將相種。
一官戲人間，叢書以自擁。
微言聞緒餘，三歎手輒拱。
青天本寥廓，不受雲霧滃。
願言瞻清明，茗椀不辭捧。
用綽中韻送正臣正臣欲歸隠而無資故廣其意以告識者
作者：洪邁
朝代：宋

華裾錦領烏紗幘，氣蓋當年五陵俠。
胸中磈礧不可平，拂衣歸來抱長鋏。
軒然寄傲楸枰間，長恨坐隠非雲山。
相逢笑我眷微粟，我歸未可君何難。
世人錢作牛吼音，誰能立談壽千金。
空令擁鼻誦招隠，知君心在仙峯陰。
故山自歎無歸期，作詩但擬淵明詞。
却愁他日林下信，千里寄我惟當歸。
用退之韻賦新霽
作者：洪邁
朝代：宋

春泥窘幽步，苔上屐痕少。
新晴一褰衣，綠葉藏啼鳥。
方塘灧宿漲，古鏡窺清曉。
華顛忽自笑，綵羽墮驚矯。
瞻言雲中耕，縹緲穹脊繞。
歸把東皋犁，此念何日了。
秀川館聯句
作者：洪邁
朝代：宋

江聲牀摇寒，山色窗拗綠。
歸舟著沙邊，客夢遶鄉曲。
簪盍豁秋悲，筵開從夜卜。
黄花散疎籬，蒼竹圍破屋。
詩豪爭擊銅，談劇屢消燭。
借君五言城，洗我萬斛愁。
主人意無窮，客子去敢速。
杯寬怯鯨吞，詞澀媿貂續。
注瓦亦傾銀，聯珠仍綴玉。
天迥月明洲，霜清風隕木。
飛齊水擊鵬，揮退日斜鵩。
臭味漆投膠，芬芳蘭間菊。
味甘一臠嘗，話勝十年讀。
未用賦驪駒，方看舉鴻鵠。
行當歲九遷，勿憚晝三宿。
妙語子蟬嫣，孤蹤吾鹿獨。
一老上星辰，三君進鳬鶩。
平生仰高山，此夕霑賸馥。
飛龍十九章，金馬三千牘。
儻非論石渠，定是讐天祿。
筆健翻狂瀾，辯雄噴飛瀑。
抄傳疲小胥，侍立倦更僕。
力舉六鼇連，肘運千兔禿。
庖厨洗玉盤，萍豆鄙金谷。
豈無麟脯羞，亦有熊蹯熟。
不須羅羶葷，安用窮水陸。
搜尋到蹲鴟，飪飣兼苜蓿。
但畏酒樽空，寧知更漏促。
勸頻難固辭，意厚敢虛辱。
一一罄缾罍，紛紛吐茵蓐。
茶甘旋汲江，火活乍然竹。
聊烹顧渚吳，更試蒙山蜀。
清風生玉川，石鼎壓師服。
忍醉興方新，語離情轉篤。
明朝轉船頭，西風飽帆腹。
去櫓響嘔啞，歸車聲轣轆。
墨突諒難黔，曹裝行復促。
便揚武林鑣，勿戀番江築。
聖神攪權綱，賢俊登肅穆。
君恩晉接三，臣職坤用六。
夷路合騰驤，上心資啟沃。
吾道竟何憂，斯文欣有屬。
執政猶股肱，天官乃眉目。
當階紅藥翻，規地青蒲伏。
遥知此數途，歷徧財一蹙。
長吟美且箴，細酌壽而祝。
端期千一逢，毋諱再三瀆。
德進朝廷尊，河潤京師福。
前修庶拍肩，能事當繼躅。
君無廢此篇，隨車編卷軸。
秋懷六首·其一
作者：洪邁
朝代：宋

庭柯一葉失，風挾涼氣歸。
湛湛陂水清，芙蕖脫紅衣。
非無岑寂士，句法妙玄暉。
獨懷履霜戒，德人貴知微。
秋懷六首·其三
作者：洪邁
朝代：宋

導江自岷山，源淺觴可濫。
下集大小川，千丈水府暗。
策策井桐寒，炯炯窗月淡。
後生抱奇志，黄墨勤點勘。
秋懷六首·其二
作者：洪邁
朝代：宋

真儒六經學，文字聊解紛。
長孺棄諸侯，漢庭相公孫。
兒口乳未乾，妄作黑白分。
誰能領斯會，事往風中雲。
秋懷六首·其五
作者：洪邁
朝代：宋

穿堵超玉繩，倒影夜窗寂。
火雲一洗空，月露清欲滴。
幽人負疴卧，起坐三歎息。
歸同對牀笫，晤語永佳夕。
秋懷六首·其六
作者：洪邁
朝代：宋

掩窗耿不寐，道人亦無悰。
故山新稻香，粥曾警枯桐。
夢中信了了，推枕聞西風。
少遲穉金壯，歸善與子同。
秋懷六首·其四
作者：洪邁
朝代：宋

市朝富危機，匹夫死馮河。
何如狎鷗子，烟雨同一波。
行藏各有趣，不在相詆訶。
我師陋巷人，千古冠四科。
秋日漫興二首·其一
作者：洪邁
朝代：宋

江湖久客日思家，坐覺微霜上鬢華。
節序又催秋後鴈，風光爭發雨前花。
倦遊已夢莊生蝶，不飲何憂廣客蛇。
怪底朝來衣袖薄，一川白露下蒹葭。
秋日漫興二首·其二
作者：洪邁
朝代：宋

一夕西風木葉飛，畫梁落月淡餘輝。
銀燈夜照還家夢，金剪親裁寄遠衣。
霜信早隨新鴈至，素書深訝故人稀。
無因爲謝東曹掾，鱸熟蓴香莫便歸。
答併安江師送米
作者：洪邁
朝代：宋

不見道人久，天涯歲云除。
朝來食指動，忽接送米書。
念師折脚鐺，五合未省餘。
雖無覆餗禍，尚有乞食逋。
云何憐孤客，日受饑火驅。
未曾貸監河，矧肯索胡奴。
誰言斗升意，矯矯超萬夫。
嗟予事筆耕，輕棄南畝鋤。
慁煩方外客，此計良已疎。
何時事粗了，歸葺五畝居。
生涯寄綿竹，豈即非良圖。
不爲泉壤蚓，願學江湖魚。
答林康民見和梅花詩
作者：洪邁
朝代：宋

寒崦人家碧谿尾，一樹江梅卧清泚。
仙姿不受白眼汙，風斂天香瘴烟裏。
向來休沐偶無事，惟我亦游二三子。
彎碕曲徑一携手，凍雀驚飛莫能委。
班荆勸客少延佇，酌酒賦詩相料理。
多情入骨憐閔殊，休倚橫斜嚼冰蕊。
至今清夢挂殘月，强作短歌傳素齒。
韻高尚恨白難稱，頼有君詩清且美。
天涯歲晚感鄉物，歸歟何時路千里。
枕樓一笛雪漫空，回首江亭淚如洗。
考亭陳國器以家釀餉吾友人卓民表民表以飲予香味色皆清絕不可名狀因爲製名曰武夷仙露仍賦一首
作者：洪邁
朝代：宋

二年飲水閩中村，忽見玉醴傾蠻尊。
涓涓醍醐灌熱腦，耿耿沆瀣明朝暾。
旱塵久漲塵市暗，渴夢欲挽江湖吞。
何人遠致雙鯉信，知我來扣羅雀門。
不須邀月已清絕，尚恐熨齒當微溫。
要從華池吸真液，豈獨玄鬢薅愁根。
微茫已識投轄客，娬眉似返當壚魂。
奇功誰續伯倫頌，妙意要與淵明論。
胸中我自有涇渭，筆下君已傾崑崙。
詩成寄與約他日，飲君與我空瓶盆。
臨江仙
作者：洪邁
朝代：宋

綺席流歡歡正洽，高樓佳氣重重。釵頭小篆燭花紅。直須將喜事，來報主人公。桂月十分春正半，廣寒宮殿蔥蔥。姮娥相對曲闌東。雲梯知不遠，平步躡東風。
自鳴山
作者：洪邁
朝代：宋

文安陸子幽棲日，張氏諸賢盡執經。
自昔衣冠儀里閈，至今詩禮擅家庭。
巖陰夏閣風泉白，溪曲春疇雨稻青。
天上真人躡鳬舄，移文休勒此山名。
至節日建州會詹士元
作者：洪邁
朝代：宋

嗟予身百憂，佳節過倥傯。
客愁隨綫增，歸思與灰動。
當年從子日，未覺百慮重。
高堂遶牀呼，一擲有餘勇。
那知客天涯，相對寒骨聳。
歲月曾幾何，鬢絲今種種。
忍饑山藥煮，附煖地爐擁。
深藏斷往還，衰病脫拜拱。
興言望鄉關，雲物方鬰滃。
空餘相屬意，杯酒久不捧。
與葉晦叔同考校諸生鎖宿貢院作
作者：洪邁
朝代：宋

沈沈廣厦清如水，市聲人聲不到耳。
一閒十日豈天賜，慙媿紛紛白袍子。
相逢更得金玉人，久矣眼中無此士。
連牀夜語不成寐，往往鷄聲忽驚起。
是中差樂真難名，昔者相過安得此。
但憐時節不相謀，正墮清明寒食裏。
梨花已空海棠謝，外間物色知餘幾。
只恐風雨摧折之，負此一春吾過矣。
謝公尋山飽閒暇，應笑腐儒黏故紙。
錦囊得句應已多，萬一相思頻寄似。
與陳彥時會華嚴道人偶書
作者：洪邁
朝代：宋

屋頭烟雲屯，屋下波濤諠。
團圞坐已久，起扣丹霞門。
客至苦舌强，目擊翻無言。
元龍湖海士，懷哉夙契敦。
清坐鼎足峙，妙語流潺湲。
君游華嚴海，貝葉手自翻。
此心於身世，鳥度空無痕。
笑吾流浪中，久被業識吞。
讀書談古今，綺語生禍根。
望道渺未見，況乃躐其藩。
職卑困掣肘，見溺不得援。
未知造物心，頗復哀黎元。
近窺賢稷意，未敢遽掩關。
躬耕亦細事，會要五畝園。
釋羈牛在牧，駕鼓馬伏轅。
居然見優劣，不比魚熊膰。
持問跏趺人，一笑霜眉掀。
相携妙峰頂，暝色窺遠村。
解衣略輩行，班坐搴芳蓀。
欲歸意未已，幽徑相與捫。
蒼崖出玉醴，不受瘴毒溫。
願言同酌此，我語庶不諼。
蔬飯
作者：洪邁
朝代：宋

蕨拳嬰兒手，笋解籜龍蛻。
薦羞杞菊間，采斸烟雨外。
嗟余飯藜藿，咽塞舟泝瀨。
朝來二尾魚，一飽良已泰。
充腸我誠足，染指客應嘅。
平生食肉相，蕭瑟何足頼。
王郎催牛炙，韓老憶鯨鱠。
俠氣信雄夸，戲語亦狡獪。
吾師魯顔子，陋巷翳蓬艾。
執瓢不可從，一取清泉漱。
詩一首
作者：洪邁
朝代：宋

集仙仙客問生涯，買得漁舟度歲華。
案有黄庭尊有酒，少風波處便爲家。
詩約范直夫遊萬葉寺觀瀑泉
作者：洪邁
朝代：宋

范侯隠下吏，夙尚本丘園。
身投攫金市，聚書以自藩。
炯然如孤月，不受黄流渾。
要知句律工，競病何足論。
我生羣末俗，涇渭同一源。
同心無楚越，傾蓋如弟昆。
人生各有役，不暇捧一尊。
風蒲挂南浦，念欲東南奔。
對牀定何夕，青燈照晤言。
懸知吟詩處，千尺銀河翻。
謁吳公路許借論衡復留一日戲作
作者：洪邁
朝代：宋

幽獨不自得，駕言款齋廬。
殷勤主人情，投轄恐回車。
轄亦不須投，此去將焉如。
惟憂酒錢盡，使吾詩腸枯。
會合曾幾何，可復自作疎。
更當留一夕，帳中搜異書。
贈覺師
作者：洪邁
朝代：宋

覺師儒門秀，脫屣世故早。
那知軒冕味，夙悟心已槁。
惟餘章句習，心境時相惱。
如人生於齊，而即楚鄉老。
雖遭楚人咻，微音或清好。
固無益生死，亦未妨至道。
家山亦何有，骯髒衣間窖。
叢林選佛場，一擲想盆倒。
云何慰故居，俛仰待華皓。
他年空手歸，子語吾爲老。
幸分曹溪水，萬刼付一澡。
贈謝彥翔
作者：洪邁
朝代：宋

我本世味薄，寸田足自營。
年來荆棘盡，稍有梨棗萌。
但恐骨相凡，未敢希長生。
陳留達人後，未齔犀角盈。
舊游記三山，幽夢徹九清。
邇來三十年，但覺膏粱腥。
幽尋飯綠髓，默卧誦黄庭。
顧我塵土中，深慰夙心傾。
仙人吳門卒，解后煩寄聲。
相期朝金闕，鶴馭何時征。
赴建安守泛舟游九曲
作者：洪邁
朝代：宋

武夷之山如畫圖，中有玉洞藏仙都。
一溪穿空舞澎湃，九曲度盡方盤紆。
細看直疑路中斷，已轉始覺川平鋪。
諸峯削成鳥亦怖，危磴豈復人能踰。
機巖學館第傳授，鼓樓石牀知有無。
坐令丹梯化一鶴，又喚立筍成三姑。
遊人來觀但借問，道士指說猶驚呼。
神君曾孫在何許，想見幔亭空藥爐。
千崖萬壑心賞倦，正喜松風清坐隅。
歸舟瞥然箭脫手，醉目眩我雙明珠。
踏莎行
作者：洪邁
朝代：宋

院落深沈，池塘寂靜。簾鉤捲上梨花影。寶箏拈得雁難尋，篆香消盡山空冷。釵鳳斜敧，鬢蟬不整。殘紅立褪慵看鏡。杜鵑啼月一聲聲，等閒又是三春盡。
車駕幸玉津園晚歸進詩
作者：洪邁
朝代：宋

五更猶自雨如麻，無限都人仰翠華。
翻手作雲方悵望，舉頭見日共驚嗟。
天公的有施生妙，帝力堪同造物誇。
上苑春光無盡藏，何須羯鼓更催花。
送僧
作者：洪邁
朝代：宋

空中世界紛河沙，不知底處爲天涯。
乾坤百億在指掌，觸處與子同一家。
云何猶作去來想，千里一跌毫釐差。
坐令契闊費星紀，嶺雲欲寄山川遐。
撥眉相對此何日，丈室浄掃餘天花。
詩毫辨舌久投閣，萬竅寂歷風無譁。
爲君游戲出三昧，妙處那復相聱牙。
往將妙響應空谷，一任飛錫凌蒼霞。
送制置使王剛中帥蜀
作者：洪邁
朝代：宋

上都門外垂楊陌，葉葉經霜不堪折。
春光猶未到梅花，何物當扳送行客。
路人驚問去者誰，高牙大纛爭光輝。
君王應念蜀父老，故輟侍臣來紫微。
明光起草文章手，却聽元戎報刁斗。
回首翔鸞一夢中，玉簫緩送成都酒。
邛郲九折何足驅，慷慨功名真丈夫。
成都花錦君莫戀，早晚歸凱持鈞樞。
送建州徐生
作者：洪邁
朝代：宋

人羈天地間，誰非一浮萍。
泛然偶相值，便有離合情。
君家武夷下，歸路塵眼明。
我生愛山者，夢寐秀色橫。
秋風送客去，把手更心傾。
爾逢山中人，爲我寄此聲。
送志宏西上
作者：洪邁
朝代：宋

九州眼一槩，餘子真瑣瑣。
嶽立㟝嶁中，喜此高岋峨。
如公吾輩人，取友一到我。
揮毫賦垂天，風雨卷蓬顆。
相期八表遊，未覺夙心左。
解龜醉江閣，酒面山月墮。
起瞻帝鄉雲，感歎不成坐。
何須飛霞佩，自辦凌風舸。
瀛洲渺溟渤，萬里一掀簸。
緘詩寄天涯，秉燭對新火。
那知市門仙，斗祿事么麽。
空餘腸九迴，上疏何日果。
送楊簡遷國子博士
作者：洪邁
朝代：宋

楊君解墨綬，去作國子師。
邑人十萬戶，遮道嬰兒啼。
曩歲天旱苦，赤地無餘遺。
饑殍千百輩，上山爭採薇。
採薇有時盡，詎能救長饑。
慨然顧自任，舍我將告誰。
昧爽出廳事，日暮忘旋歸。
大家貯陳粟，出糶不敢遲。
偷兒紛狗鼠，鋤治如平時。
一意摩手撫，如子得母慈。
明年麰麥登，比屋無流移。
史牒載循吏，于今親見之。
我亦受一廛，惜哉輕語離。
橋山未迄役，酌餞疎酒巵。
聊述路人頌，持作送君詩。
送沈虞卿秘監將漕江東二首·其一
作者：洪邁
朝代：宋

天上圖書羣玉府，仙晨日月道家山。
行行合在煙霄地，去去猶參論譔班。
使者繡衣看更好，從官華橐未應慳。
褰帷了却江東事，不到終更便賜環。
送沈虞卿秘監將漕江東二首·其二
作者：洪邁
朝代：宋

無復同趨尺五天，湖山佳處想聯翩。
看君揮手謝送者，使我銷魂惟黯然。
閃雨不成張祖席，停雲空自寄詩篇。
過家莫作多時住，聞道東人正可憐。
送王舍人制置四川
作者：洪邁
朝代：宋

昭代推人傑，誰登上將壇。
君王念方面，侍從輟儒冠。
魏闕成高拱，梁州遠監觀。
九天開幕府，萬里入征鞍。
往昔先多士，歸歟樂考槃。
中年思賈誼，見晚歎嚴安。
禁掖侵霄漢，秋空刷羽翰。
文章變龍虎，班級上鴛鸞。
謀帥西南急，登庸歲月寬。
智謀回睿眷，節制妙朝端。
風采今如此，家聲定不刊。
雪山方始重，蜀道幾曾難。
地迥江驚急，雲孤峽怒蟠。
梅花春欲動，水國暮生寒。
行路艱初起，籌邊策未殫。
郫筒無惜醉，岷芋且加餐。
鄉曲霑投分，蓬萊忝備官。
丹心空自喜，青眼獨相看。
此地從公別，何時話夜闌。
歸來消息近，鵬背一朝摶。
送王誠之舍人使北方得揮字
作者：洪邁
朝代：宋

歲晏滯急景，霜雪日霏霏。
家居尚無奈，何况披征衣。
舍人使持節，正爾辭帝畿。
揚鞭出門去，言面無幾微。
中朝第一人，沙漠今宣威。
朔庭天驕子，應覺眼見希。
青春反南轅，花柳相光輝。
雍容對宣室，便可持樞機。
蛾眉含笑迎，酌酒爭勞歸。
金碗大如斗，客醉時一揮。
送王龜齡自著作丞外補
作者：洪邁
朝代：宋

不奈諸公厭石渠，年年送客意何如。
直言飽誦劉蕡策，大意爭傳賈誼書。
今日朝廷唯主聖，異時風俗要人鉏。
須君早晚歸遺補，莫戀王門久曳裾。
送甌寧魏生赴武舉
作者：洪邁
朝代：宋

建安少年請纓客，橫槊賦詩兩無敵。
辭家去作入彀英，氣拂天狼夜無迹。
廟堂尺箠鞭羌雛，智名勇功付壯夫。
引弓沒羽世自有，敢聞上策當何如。
送禪師往妙香寺元住雲溪
作者：洪邁
朝代：宋

道人捨幽居，誰管溪上雲。
此身白雲耳，遑暇南北分。
頗聞妙香山，天花雨繽紜。
宴坐丈室間，歷亂舊衲紋。
山前路悠悠，山後水沄沄。
應觀川途客，念我奔走勤。
豈無香火緣，他年往相羣。
飽食跛鐺飯，稀摘幽澗芹。
當令枕花臺，白社掩前薰。
送通判范朝散秩滿造朝·其一
作者：洪邁
朝代：宋

打鼓發姑孰，送君朝帝鄉。
風流夸半刺，耆舊憶襄陽。
別酒不成醉，征途能底忙。
只應旗脚轉，趁此麥天凉。
送通判范朝散秩滿造朝·其二
作者：洪邁
朝代：宋

我欲菟裘老，推排强典州。
同官有才俊，坐嘯得遨遊。
便作烟霄去，知難郡縣留。
畫船看不見，江水自東流。
送金確然歸弋陽
作者：洪邁
朝代：宋

昔我雲溪居，送子雲溪濆。
重來問何如，笑指溪上雲。
一別四周星，坐此世故紛。
衰顔兩非昔，華髮粲可耘。
我纏風樹悲，終日無一欣。
子乃菽水憂，尚此奔走勤。
對牀語未終，懸知便離分。
霜風吹客袂，別意如絲棼。
子歸葛陂上，去路接鄉枌。
歸夢尚隨子，何當歎離羣。
逢年與德粲同之溫陵謁大智禪師醫作四小詩送之·其一
作者：洪邁
朝代：宋

丈室掩槐夏，與君同卧疴。
平生莫逆人，裹飯誰見過。
跰𨇤起鑑井，萬古寂不波。
觀心要知是，造物如吾何。
逢年與德粲同之溫陵謁大智禪師醫作四小詩送之·其三
作者：洪邁
朝代：宋

石梁跨蠔山，永與方壺久。
憑君持一盃，往酹濟川手。
遥知相携處，溟渤浸箕斗。
作詩問大鈞，猶有斯人否。
逢年與德粲同之溫陵謁大智禪師醫作四小詩送之·其二
作者：洪邁
朝代：宋

六年別故山，松竹故無恙。
此身已天涯，飄走復何向。
清源老醫師，砭樓出投狀。
勿辭一往勤，挹彼上池漲。
逢年與德粲同之溫陵謁大智禪師醫作四小詩送之·其四
作者：洪邁
朝代：宋

山河我四大，物我同一體。
誰爲苦疾痒，搔按不容擬。
多生抱此念，耿耿未云已。
那知知魚樂，更有濠梁子。
道中
作者：洪邁
朝代：宋

驕陽久自殺，一雨蕩龜坼。
田夫夢亦好，翻隴已幽咽。
朝來喜相晤，一飽心已决。
翻翻風葉亂，嫋嫋露芒出。
去年禾欲秀，積潦滿秋澤。
今年豈堪旱，束手就溝壑。
我生拙謀口，藜藿甘如蜜。
向來真過計，憂民豈吾職。
赤子天可憐，嗟人獨何力。
何須事兒戲，合沓來賀客。
稍欣新稻熟，社酒行可覓。
當同扶路翁，醉歸舞南陌。
道中得雨
作者：洪邁
朝代：宋

吾行田野間，吁嗟連數村。
千山收宿雨，谿作黄梅渾。
漸看風葉底，一洗龜坼痕。
餘功被行客，稍壓旱塵昏。
邢臺懷古
作者：洪邁
朝代：宋

蕞爾邢侯國，巍然昭義軍。
未能爲晉重，忽已被梁分。
壤沃連三郡，時移出四君。
蒼茫懷古意，群醜謾紛紜。
酬馬退翁見示之什
作者：洪邁
朝代：宋

我家大江左，江水日夜東。
遥瞻發源處，乃在西南窮。
相望邈異境，正北一水通。
故令我與子，迹遠心自同。
我生寡所諧，强顔紅塵中。
倦飛矯歸翮，饑吟咽寒蛩。
獨欣得吾子，萬慮一笑空。
時時出秀句，醒我如風松。
當知山澤臞，不鄙犀角豐。
彈冠實伊始，此生各飛蓬。
卜鄰應未必，即事聊從容。
野處亭
作者：洪邁
朝代：宋

莫厭攻臺萬杵聲，芝亭入望得雙聲。
快邀明月無餘地，俯瞰澄江不礙城。
花雨著人迷杖屨，松風呼夢遶廂榮。
弟兄丘壑平生事，付與鳴琴一再行。
陪餘杭張無垢先生飲
作者：洪邁
朝代：宋

先生結屋在人境，門巷蕭蕭作冰冷。
紛紛入眼不入意，坐客千言不相領。
叩關聞我倒屣迎，重解舊榻塵埃生。
向來妙處久不吐，一挽天漢崑崙傾。
共說別來經世事，我言所向皆兒戲。
胸中磈礧不用澆，便有清愁說無地。
士林師範六一翁，先生合在伯仲中。
願言終賜指歸處，爲君敬作曾南豐。
陳仲仁止止堂
作者：洪邁
朝代：宋

以我有限景，逐彼無涯知。
失足踐畏途，投身試危機。
舟車日奔覆，定無丘與夷。
萬古踐此轍，嗟我與誰歸。
仲仁古靜者，懷璧照褐衣。
名途嘗一戲，回首羞前非。
心如得坎水，不受狂風吹。
功名憂不免，當復定何之。
請觀本無作，今復止者誰。
築堂市門側，著書園不窺。
蓬藋深一丈，圖書周四圍。
時有好事人，載酒問所疑。
攫金奮敏手，倚市誇妍姿。
回光時自照，何者非吾師。
陳德瑞饋新茶
作者：洪邁
朝代：宋

空山冥冥雲霧窗，春風好夢敧殘缸。
朝來果得故人書，微凸而么犀鍔雙。
貴人爭買百瓔珞，此心兒女久已降。
坐觀市井起攘袂，念之使我心紛龐。
領君此意九鼎重，我雖有力安能扛。
何時來施三昧手，慰我渴夢思長江。
題臨賦軒
作者：洪邁
朝代：宋

蒼山圍岑寂，下有一水奔。
閉戶卧風雨，束蒿翳籬藩。
寥哉祇樹人，心遠忘世喧。
此身自蘧廬，長物餘此軒。
鳥語幽夢斷，香橫經帙翻。
未成借路行，自要窺潺湲。
遠師淵明意，不媿靈澈魂。
月度了無迹，風行偶成痕。
心境兩清妙，尺喙何由吞。
賦詩安所取，碧雲未足論。
何當揣朱絲，窈眇絃我言。
題蔣億極目樓
作者：洪邁
朝代：宋

樓下高低萬井煙，樓頭極目思悠然。
山圍風景無餘地，戶接星河不盡天。
閩嶺百重通北路，楚江千里繫東船。
客星先自留連在，慚愧郎官葉縣賢。
題蘆鴈屏
作者：洪邁
朝代：宋

征鴻坐何事，天遣南北飛。
蕭然如旅人，無情自相依。
孤葦吹欲折，秋風不勝威。
冥冥一孤鶱，空費弋者機。
寒聲落烟渚，相應不我違。
嗟吾識此情，手納空嘆欷。
安知丹青師，落筆乃庶幾。
畫形孰不工，畫意識者稀。
他時因吾句，購此千金揮。
句
作者：洪邃
朝代：宋

重重山势荆门去，衮衮江流蜀道来。
句
作者：洪邃
朝代：宋

重重山勢荆門去，衮衮江流蜀道來。
和兒咨夔夜坐韻
作者：洪鉞
朝代：宋

樓底雪千峰，樓頭著寓翁。
梅方開萼綠，桃已亞枝紅。
斟淺偏勞勸，眠遲不受烘。
錦城春在眼，何暇問蠶叢。
示兒
作者：洪鉞
朝代：宋

豫章實佳木，尋丈早異衆。
匠石雖未顧，終解作梁棟。
社櫟大蔽牛，不資世所用。
棄置成散材，歲久即空洞。
誠由天所産，亦在德者種。
吾兒豫章流，丱角不好弄。
經訓雖未通，數過輒成誦。
只今十五六，舉止頗持重。
仰頼師友功，綴緝成賦頌。
積絲未盈尺，粗喜入機綜。
胡爲不自量，將使應鄉貢。
文場倍千數，作者豈倖中。
而子於其間，燕雀雜鸞鳳。
鉛刀未易割，庶可供一鬨。
造物果何如，往往形吉夢。
天其助我心，勿使汝放縱。
業貴精于勤，耐取曉窗凍。
文章實公器，妙語世人共。
歲朝哦此詩，洗醆揭春甕。
吾家有陰德，行矣光炎宋。
和儿咨夔夜坐韵
作者：洪钺
朝代：宋

楼底雪千峰，楼头着寓翁。
梅方开萼绿，桃已亚枝红。
斟浅偏劳劝，眠迟不受烘。
锦城春在眼，何暇问蚕丛。
和儿咨夔夜坐韵
作者：洪钺
朝代：宋

楼底雪千峰，楼头著寓翁。梅方开萼绿，桃已亚枝红。斟浅偏劳劝，眠迟不受烘。锦城春在眼，何暇问蚕丛。
和儿咨夔夜坐韵
作者：洪钺
朝代：宋

楼底雪知峰，楼头着寓翁。
梅方开萼绿，桃已亚枝红。
斟浅偏劳劝，眠迟不受烘。
锦城春在眼，何暇问蚕丛。
示儿
作者：洪钺
朝代：宋

豫章实佳木，寻丈早异众。
匠石虽未顾，终解作梁栋。
社栋大蔽牛，不资世所用。
弃置成散材，岁久即空洞。
诚由天所产，亦在德者种。
吾儿豫章流，丱角不好弄。
经训虽未通，数过辄成诵。
只今十五六，举止颇持重。
仰赖师友功，缀缉成赋颂。
积丝未盈尺，粗喜入机综。
胡为不自量，将使应乡贡。
文场倍千数，作者岂倖中。
而子於其间，燕雀杂鸾凤。
铅刀未易割，庶可供一共。
造物果何如，往往形吉梦，
天其助我心，勿使汝放纵。
业贵精于勤，耐取晓窗冻。
文章实公器，妙语世人共。
岁朝此诗，洗棧揭春瓮。
吾家有阴德，行矣光炎宋。
示儿
作者：洪钺
朝代：宋

豫章实佳木，寻丈早异众。匠石虽未顾，终解作梁栋。社栎大蔽牛，不资世所用。弃置成散材，岁久即空洞。诚由天所产，亦在德者种。吾儿豫章流，丱角不好弄。经训虽未通，数过辄成诵。只今十五六，举止颇持重。仰赖师友功，缀缉成赋颂。积丝未盈尺，粗喜入机综。胡为不自量，将使应乡贡。文场倍千数，作者岂倖中。而子于其间，燕雀杂鸾凤。铅刀未易割，庶可供一鬨。造物果何如，往往形吉梦。天其助我心，勿使汝放纵。业贵精于勤，耐取晓窗冻。文章实公器，妙语世人共。岁朝哦此诗，洗盏揭春瓮。吾家有阴德，行矣光炎宋。
示儿
作者：洪钺
朝代：宋

豫章实佳木，寻丈早异众。
匠石虽未顾，终解作梁栋。
社栎大蔽牛，不资世所用。
弃置成散材，岁久即空洞。
诚由天所产，亦在德者种。
吾儿豫章流，丱角不好弄。
经训虽未通，数过辄成诵。
只今十五六，举止颇持重。
仰頼师友功，缀缉成赋颂。
积丝未盈尺，粗喜入机综。
胡为不自量，将使应乡贡。
文场倍千数，作者岂倖中。
而子于其间，燕雀杂鸾凤。
铅刀未易割，庶可供一鬨。
造物果何如，往往形吉梦。
天其助我心，勿使汝放纵。
业贵精于勤，耐取晓窗冻。
文章实公器，妙语世人共。
岁朝哦此诗，洗醆揭春瓮。
吾家有阴德，行矣光炎宋。
句
作者：济州太守
朝代：宋

鹦鹉能言争似凤。
潭畔芙蓉
作者：浣花女
朝代：宋
体裁：七言绝句

芙蓉花发满江红，尽道芙蓉胜妾容。昨日妾从堤上过，如何人不看芙蓉。
潭畔芙蓉
作者：浣花女
朝代：宋

芙蓉花發滿江紅，盡道芙蓉勝妾容。
昨日妾從堤上過，如何人不看芙蓉。
句
作者：浦广
朝代：宋

长松乔木倚空斜，六六峰前帝子家。
句
作者：浦廣
朝代：宋

長松喬木倚空斜，六六峰前帝子家。
失調名
作者：海哥
朝代：宋

海哥風措。被漁人、下網打住。將在帝城中，每日教言語。甚時節、放我歸去。龍王傳語。這裡思量你。千回萬度。螃蟹最恓惶，鯰魚尤憂慮。
失调名
作者：海哥
朝代：宋

海哥风措。被渔人、下网打住。将在帝城中，每日教言语。甚时节、放我归去。龙王传语。这里思量你，千回万度。螃蟹最恓惶，鲇鱼尤忧虑。
失调名·海哥风措
作者：海哥
朝代：宋
体裁：词

海哥风措。
被渔人、下网打住。
将在帝城中，每日教言语。
甚时节、放我归去。
龙王传语。
这里思量你。
千回万度。
螃蟹最恓惶，鲇鱼尤忧虑。
紀夢
作者：涂楷
朝代：宋

拜伏庭前又一番，天書雖捧未容看。
南陽久作蟠龍卧，應爲蒼生起謝安。
纪梦
作者：涂楷
朝代：宋
体裁：七言绝句

拜伏庭前又一番，天书虽捧未容看。南阳久作蟠龙卧，应为苍生起谢安。
題秀巖
作者：涂𣜃
朝代：宋

何代神仙碧玉宮，攀緣直上與天通。
拓開四壁層梯峻，幻出千形五色融。
後擁前遮山作衛，左噓右吸水成弓。
咨諏我欲呼猿鶴，一笑今誰此興同。
题秀岩
作者：涂𣜃
朝代：宋
体裁：七言律诗

何代神仙碧玉宫，攀缘直上与天通。拓开四壁层梯峻，幻出千形五色融。后拥前遮山作卫，左嘘右吸水成弓。咨诹我欲呼猿鹤，一笑今谁此兴同。
望江南·憶江南
作者：淨圓
朝代：宋

娑婆苦，光影急如流。寵辱悲歡何日了，是非人我幾時休。生死路悠悠。三界裡，水面一浮漚。縱使英雄功蓋世，祗留白骨掩荒丘。何似早回頭。
望江南·憶江南
作者：淨圓
朝代：宋

娑婆苦，情念驟如風。六賊村中無暫息，四蛇篋內更相攻。誰是主人公。無慧力，愛網轉關籠。一向四楞低搭地，不思兩腳欲梢空。前路更匆匆。
望江南·憶江南
作者：淨圓
朝代：宋

娑婆苦，生老病無常。九竅腥臊流穢汙，一包膿血貯皮囊。爭弱又爭強。隨妄想，耽欲更荒唐。唸佛看經雲著相，破齋毀戒卻無妨。祗恐有閻王。
望江南·憶江南
作者：淨圓
朝代：宋

娑婆苦，終日走塵寰。不覺年光隨逝水，那堪白髮換朱顏。六趣任迴圈。今與古，誰肯死前閒。危脆利名才入手，虛華財色便追攀。榮辱片時間。
望江南·憶江南
作者：淨圓
朝代：宋

娑婆苦，身世一浮萍。蚊蚋睫中爭小利，蝸牛角上竊虛名。一點氣難平。人我盛，日夜長無明。地獄爭頭成隊入，西方無個肯修行。空死復空生。
望江南·憶江南
作者：淨圓
朝代：宋

娑婆苦，長劫受輪迴。不斷苦因離火宅，祗隨業報入胞胎。辜負這靈臺。朝又暮，寒暑急相催。一個幻身能幾日，百端機巧袞塵埃。何得出頭來。
望江南·憶江南
作者：淨圓
朝代：宋

西方好，七寶甃成池。四色好華敷菡萏，八功德水泛清漪。除渴又除飢。池岸上，樓殿勢飛翬。碧玉雕欄填瑪瑙，黃金危棟間玻璃。隨處發光輝。
望江南·憶江南
作者：淨圓
朝代：宋

西方好，我佛大慈悲。但具三心圓十念，即登九品越三祗。神力不思議。臨報盡，接引定無疑。普願眾生同系念，金臺天樂共迎時。彈指到蓮池。
望江南·憶江南
作者：淨圓
朝代：宋

西方好，清旦供尤佳。縹緲仙雲隨寶仗，輕盈衣裓貯天華。十萬去非賒。諸佛土，隨念遍河沙。蓮掌撫摩親授記，潮音清妙響頻伽。時至即還家。
望江南·憶江南
作者：淨圓
朝代：宋

西方好，瓊樹聳高空。彌覆七重珠寶網，莊嚴百億妙華宮。宮裡眾天童。金地上，欄楯繞重重。華雨飄颻香散漫，樂音嘹亮鼓清風。聞者樂無窮。
望江南·憶江南
作者：淨圓
朝代：宋

西方好，群鳥美音聲。華下和鳴歌六度，光中哀雅贊三乘。聞者悟無生。三惡道，猶自不知名。皆是佛慈親變化，欲宣法語警迷情。心地頓圓明。
望江南·憶江南
作者：淨圓
朝代：宋

西方好，隨念即超群。一點靈光隨落日，萬端塵事付浮雲。人世自紛紛。凝望處，決定去棲神。金地經行光裡步，玉樓宴坐定中身。方好任天真。
漁家傲
作者：淨端
朝代：宋

一隻孤舟巡海岸。盤陀石上垂鉤線。釣得錦鱗鮮又健。堪愛羨。龍王見了將珠換。釣罷歸來蓮苑看。滿堂盡是真羅漢。便爇名香三五片。梵□獻。原來佛不奪眾生願。
漁家傲
作者：淨端
朝代：宋

七寶池中堪下釣。八功德水煙波渺。池底金沙齊布了。羨魚鳥。週迴旋繞為階道。白鶴孔雀鸚鵡噪。彌陀接引毫光照。不是修行何得到。一般好。西方淨土無煩惱。
漁家傲
作者：淨端
朝代：宋

斗轉星移天漸曉。驀然聽得鵜鶘叫。山寺鐘聲人浩浩。木魚噪。渡船過岸行官道。輕舟再奈長江討。重添香餌為鉤釣。釣得錦鱗船裡跳。呵呵笑。思量天下漁家好。
漁家傲
作者：淨端
朝代：宋

浪靜西溪澄似練。片帆高掛乘風便。始向波心通一線。群魚見。當頭誰敢先吞嚥。閃爍錦鱗如閃電。靈光今古應無變。愛是憎非都已遣。回頭轉。一輪明月升蒼弁。
蘇幕遮
作者：淨端
朝代：宋

遇荒年，每常見。就中今年，洪水皆淹遍。父母分離無可戀。幸望豪民，救取莊家漢。最堪傷，何忍見。古寺禪林，翻作悲田院。日夜燒香頻□□，禱告皇天，救護開方便。
减字木兰花·淮山隐隐
作者：淮上女
朝代：宋
体裁：词

淮山隐隐。千里云峰千里恨。淮水悠悠。万顷烟波万顷愁。山长水远。遮住行人东望眼。恨旧愁新。有泪无言对晚春。
减字木兰花·淮山隐隐
作者：淮上女
朝代：宋
体裁：词

淮山隐隐，千里云峰千里恨。淮水悠悠，万顷烟波万顷愁。山长水远，遮断行人东望眼。恨旧愁新，有泪无言对晚春。
減字木蘭花
作者：淮上女
朝代：宋

淮山隱隱。千里雲峰千里恨。淮水悠悠。萬頃煙波萬頃愁。山長水遠。遮住行人東望眼。恨舊愁新。有淚無言對晚春。
句
作者：淮安守
朝代：宋

一从楚客死，淮山无颜色。
句
作者：淮安守
朝代：宋

一從楚客死，淮山無顔色。
忆故乡
作者：淳于震先
朝代：宋

何时归到望仙乡，故旧相迎兴味长。六月海风吹溽暑，瓜田白酒稔清香。蔚阳山下祖茔居，巍岭崇高画不如。离乱不堪回首顾，春秋谁为扫坟庐。积年祖宅隐黄山，门外槐根出地盘。幼子孤遗音信断，常时思忆倍辛酸。
忆故乡·其一
作者：淳于震先
朝代：宋
体裁：七言绝句

何时归到望仙乡，故旧相迎兴味长。六月海风吹溽暑，瓜田白酒稔清香。
忆故乡·其三
作者：淳于震先
朝代：宋

积年祖宅隐黄山，门外槐根出地盘。幼子孤遗音信断，常时思忆倍辛酸。
忆故乡·其三
作者：淳于震先
朝代：宋

积年祖宅隠黄山，门外槐根出地盘。
幼子孤遗音信断，常时思忆倍辛酸。
忆故乡·其二
作者：淳于震先
朝代：宋
体裁：七言绝句

蔚阳山下祖茔居，巍岭崇高画不如。离乱不堪回首顾，春秋谁为扫坟庐。
憶故鄉·其一
作者：淳于震先
朝代：宋

何時歸到望仙鄉，故舊相迎興味長。
六月海風吹溽暑，瓜田白酒稔清香。
憶故鄉·其三
作者：淳于震先
朝代：宋

積年祖宅隠黄山，門外槐根出地盤。
幼子孤遺音信斷，常時思憶倍辛酸。
憶故鄉·其二
作者：淳于震先
朝代：宋

蔚陽山下祖塋居，巍嶺崇高畫不如。
離亂不堪回首顧，春秋誰爲掃墳廬。
上元遇雨
作者：淳佑士人
朝代：宋

隠隠雷声天鼓吹，荧荧灯火夜星辰。
风流太守明如镜，何用姮娥作主人。
讽临安试
作者：淳佑士人
朝代：宋

南省观图丧一名，补闱又试万人英。
两重门阈如天险，十有七人倒地横。
谁设秦阬来贡院，枉教唐士梦登瀛。
云山万里家何在，月白风清鬼哭声。
刺陈贾
作者：淳熙太学生
朝代：宋
体裁：七言绝句

周公大圣独遭谤，元晦真贤亦被讥。堪叹古今两陈贾，如何都把圣贤非。
诮陈贾
作者：淳熙太学生
朝代：宋
体裁：七言绝句

周公大圣犹遭谤，伊洛名贤亦被讥。堪叹古今两陈贾，如何专把圣贤非。
刺陳賈
作者：淳熙太學生
朝代：宋

周公大聖獨遭謗，元晦真賢亦被譏。
堪歎古今兩陳賈，如何都把聖賢非。
誚陳賈
作者：淳熙太學生
朝代：宋

周公大聖猶遭謗，伊洛名賢亦被譏。
堪歎古今兩陳賈，如何專把聖賢非。
上元遇雨
作者：淳祐士人
朝代：宋

隐隐雷声天鼓吹，荧荧灯火夜星辰。风流太守明如镜，何用姮娥作主人。
上元遇雨
作者：淳祐士人
朝代：宋

隠隠雷聲天鼓吹，熒熒燈火夜星辰。
風流太守明如鏡，何用姮娥作主人。
內司毀林建寺
作者：淳祐士人
朝代：宋

合抱長材卧壑深，于今惟恨不空林。
誰知廣厦千斤斧，斲盡人間孝子心。
内司毁林建寺
作者：淳祐士人
朝代：宋
体裁：七言绝句

合抱长材卧壑深，于今惟恨不空林。谁知广厦千斤斧，斲尽人间孝子心。
諷臨安試
作者：淳祐士人
朝代：宋

南省觀圖喪一名，補闈又試萬人英。
兩重門閾如天險，十有七人倒地橫。
誰設秦阬來貢院，枉教唐士夢登瀛。
雲山萬里家何在，月白風清鬼哭聲。
讽临安试
作者：淳祐士人
朝代：宋

南省观图丧一名，补闱又试万人英。两重门阈如天险，十有七人倒地横。谁设秦坑来贡院，枉教唐士梦登瀛。云山万里家何在，月白风清鬼哭声。
二吳謠
作者：淳祐民謠
朝代：宋

大蜈蚣，小蜈蚣，盡是人間業毒蟲。
夤緣扳附有百足，若使飛天能食龍。
二吴谣
作者：淳祐民谣
朝代：宋
体裁：古风

大蜈蚣，小蜈蚣，尽是人间业毒虫。夤缘扳附有百足，若使飞天能食龙。
山居
作者：淳藏主
朝代：宋

拙直自知趋世远，疏愚赢得住山深。现成活计无他物，只有鳞皴杖一寻。屋架数椽临水石，门通一径挂藤萝。自缘此处宜投老，饶得溪云早晚过。自笑疏狂同拾得，谁知痴钝若南泉。几回食饱游山倦，只么和衣到处眠。无心閒淡云归洞，有影澄清月在潭。此景灼然超物外，本来成现不须参。随身只有过头杖，饱腹唯凭折脚铛。几度遣閒何处好，水声山色里游行。瓦炉爇处清烟霭，铁磬敲时晓韵寒。一穿数珠粗又重，拈来百八不相谩。一瓢颜子非为乐，四壁相如未是高。争似山家真活计，屋头松韵泻秋涛。数行大字贝多叶，一炷粗香古柏根。石室静延春昼永，杜鹃啼破落花村。渔父子歌甘露曲，拟寒山咏法灯诗。深云莫谓无人听，万像森罗历历知。坐石已知毛骨冷，漱泉长觉齿牙清。个中有味忘归念，身老无馀合此情。
山居·其一
作者：淳藏主
朝代：宋
体裁：七言绝句

拙直自知趋世远，疏愚赢得住山深。现成活计无他物，只有鳞皴杖一寻。
山居·其一
作者：淳藏主
朝代：宋

拙直自知趨世遠，疏愚贏得住山深。
現成活計無他物，只有鱗皴杖一尋。
山居·其一〇
作者：淳藏主
朝代：宋

坐石已知毛骨冷，漱泉長覺齒牙清。
箇中有味忘歸念，身老無餘合此情。
山居·其一〇
作者：淳藏主
朝代：宋

坐石已知毛骨冷，漱泉长觉齿牙清。
箇中有味忘归念，身老无余合此情。
山居·其一一
作者：淳藏主
朝代：宋

幽巖靜坐來馴虎，古澗經行自狎鷗。
不是忘機能絕念，大都投老得心休。
山居·其一二
作者：淳藏主
朝代：宋

怕寒嬾剃髼鬆髮，愛煖頻添榾柮柴。
栗色伽梨撩亂掛，誰能勞苦强安排。
山居·其一二
作者：淳藏主
朝代：宋

怕寒懒剃髼松髮，爱暖频添榾柮柴。
栗色伽梨撩乱挂，谁能劳苦强安排。
山居·其七
作者：淳藏主
朝代：宋

一瓢顔子非爲樂，四壁相如未是高。
爭似山家真活計，屋頭松韻瀉秋濤。
山居·其七
作者：淳藏主
朝代：宋
体裁：七言绝句

一瓢颜子非为乐，四壁相如未是高。争似山家真活计，屋头松韵泻秋涛。
山居·其三
作者：淳藏主
朝代：宋

自笑疏狂同拾得，誰知癡鈍若南泉。
幾回食飽游山倦，只麽和衣到處眠。
山居·其三
作者：淳藏主
朝代：宋
体裁：七言绝句

自笑疏狂同拾得，谁知痴钝若南泉。几回食饱游山倦，只么和衣到处眠。
山居·其九
作者：淳藏主
朝代：宋
体裁：七言绝句

渔父子歌甘露曲，拟寒山咏法灯诗。深云莫谓无人听，万像森罗历历知。
山居·其九
作者：淳藏主
朝代：宋

漁父子歌甘露曲，擬寒山詠法燈詩。
深雲莫謂無人聽，萬像森羅歷歷知。
山居·其二
作者：淳藏主
朝代：宋
体裁：七言绝句

屋架数椽临水石，门通一径挂藤萝。自缘此处宜投老，饶得溪云早晚过。
山居·其二
作者：淳藏主
朝代：宋

屋架數椽臨水石，門通一徑掛藤蘿。
自緣此處宜投老，饒得溪雲早晚過。
山居·其五
作者：淳藏主
朝代：宋

随身只有过头杖，饱腹唯凭折脚铛。
几度遣閒何处好，水声山色裏游行。
山居·其五
作者：淳藏主
朝代：宋

随身只有过头杖，饱腹唯凭折脚铛。几度遣閒何处好，水声山色里游行。
山居·其五
作者：淳藏主
朝代：宋

隨身只有過頭杖，飽腹唯憑折脚鐺。
幾度遣閒何處好，水聲山色裏游行。
山居·其八
作者：淳藏主
朝代：宋
体裁：七言绝句

数行大字贝多叶，一炷粗香古柏根。石室静延春昼永，杜鹃啼破落花村。
山居·其八
作者：淳藏主
朝代：宋

數行大字貝多葉，一炷粗香古柏根。
石室靜延春晝永，杜鵑啼破落花村。
山居·其六
作者：淳藏主
朝代：宋
体裁：七言绝句

瓦炉爇处清烟霭，铁磬敲时晓韵寒。一穿数珠粗又重，拈来百八不相谩。
山居·其六
作者：淳藏主
朝代：宋

瓦爐爇處清烟靄，鐵磬敲時曉韻寒。
一穿數珠粗又重，拈來百八不相謾。
山居·其十
作者：淳藏主
朝代：宋

坐石已知毛骨冷，漱泉长觉齿牙清。个中有味忘归念，身老无馀合此情。
山居·其十一
作者：淳藏主
朝代：宋
体裁：七言绝句

幽岩静坐来驯虎，古涧经行自狎鸥。不是忘机能绝念，大都投老得心休。
山居·其十一
作者：淳藏主
朝代：宋

幽岩静坐来驯虎，古涧经行自狎鸥。不是忘机能绝念，大都投老得心休。怕寒懒剃髼松发，爱煖频添榾柮柴。栗色伽梨撩乱挂，谁能劳苦强安排。
山居·其十二
作者：淳藏主
朝代：宋

怕寒懒剃髼松发，爱煖频添榾柮柴。栗色伽梨撩乱挂，谁能劳苦强安排。
山居·其四
作者：淳藏主
朝代：宋
体裁：七言绝句

无心閒淡云归洞，有影澄清月在潭。此景灼然超物外，本来成现不须参。
山居·其四
作者：淳藏主
朝代：宋

無心閒淡雲歸洞，有影澄清月在潭。
此景灼然超物外，本來成現不須參。
忆江南
作者：清源真君
朝代：宋
体裁：词

才举意，玄象照离宫。坎女离男金水尽，几多铁骑漫英雄。最苦是云中。辽东鹤，惊起老苍龙。四海九州沾惠泽，狼山影里弄清风。堪作主人公。
望江南·忆江南·才举意
作者：清源真君
朝代：宋
体裁：词

才举意，玄象照离宫。坎女离男金水火，几多铁骑漫英雄。最苦是云中。辽阳鹤，惊起老苍龙。四海九州沾惠泽，狼烟影里弄清风。堪作主人公。
望江南·憶江南
作者：清源真君
朝代：宋

才舉意，玄象照離宮。坎女離男金水火，幾多鐵騎漫英雄。最苦是雲中。遼陽鶴，驚起老蒼龍。四海九州沾惠澤，狼煙影里弄清風。堪作主人公。
辞世偈
作者：清溪沅禅师
朝代：宋
体裁：偈颂

六十七年，无法可说。一片云收，澄潭皎月。
辭世偈
作者：清溪沅禪師
朝代：宋

六十七年，無法可說。
一片雲收，澄潭皎月。
透明岩壁安禄山题记
作者：清远居士
朝代：宋
体裁：七言绝句

妖胡作逆罪滔天，翠辇仓皇幸蜀川。千载业缘磨不尽，却来邀福向金仙。
透明巖壁安祿山題記
作者：清遠居士
朝代：宋

妖胡作逆罪滔天，翠輦倉皇幸蜀川。
千載業緣磨不盡，却來邀福向金仙。
句
作者：温益
朝代：宋

少年曾接元公论，屡话南闽佛刹奇。竹生石上琼瑶碧，泉落檐间组带垂。梦寐常思山水国，登临今到凤凰池。潮回画楫三千只，春满红楼十万家。
句·其一
作者：温益
朝代：宋

少年曾接元公论，屡话南闽佛刹奇。
句·其一
作者：温益
朝代：宋

少年曾接元公论，屡话南闽佛剎奇。
句·其三
作者：温益
朝代：宋

梦寐常思山水国，登临今到凤凰池。
句·其二
作者：温益
朝代：宋

竹生石上琼瑶碧，泉落檐间组带垂。
句·其四
作者：温益
朝代：宋

潮回画楫三千只，春满红楼十万家。
句·其四
作者：温益
朝代：宋

潮迴画楫三千隻，春满红楼十万家。
诗呈同院
作者：温益
朝代：宋
体裁：五言律诗

秋日同文馆，文编亦共携。升沉都莫问，荣辱已能齐。酒美何妨醉，诗成强自题。从容约归日，访子省闱西。
赠胡侍郎致仕
作者：温良玉
朝代：宋

送友长江上，长江水正平。岸花萦别恨，风柳蕴离情。子去添惆怅，人称最老成。家乡归到日，童仆拥欢迎。
赠胡侍郎致仕
作者：温良玉
朝代：宋

送友长江上，长江水正平。
岸花萦别恨，风柳藴离情。
子去添惆怅，人称最老成。
家乡归到日，童仆拥欢迎。
少年游
作者：温镗
朝代：宋

东风先报上林春。枝上晓莺新。凌虹御气，鞭鸾翳凤，来辅玉晨君。
稳步丹墀青云路，金鼎侍凋羹。南极光中，五云多处，长伴老人星。
少年游·其一
作者：温镗
朝代：宋
体裁：词

东风先报上林春。枝上晓莺新。凌虹御气，鞭鸾翳凤，来辅玉晨君。稳步丹墀青云路，金鼎侍调羹。南极光中，五云多处，长伴老人星。
少年游·芙蓉花发去年枝
作者：温镗
朝代：宋
体裁：词

芙蓉花发去年枝。
双燕欲归飞。
兰堂风软，金炉香暖，新曲动帘帷。
家人拜上千春寿，深意满琼卮。
绿鬓朱颜，道家装束。
长似少年时。
少年游·谢家庭槛晓无尘
作者：温镗
朝代：宋
体裁：词

谢家庭槛晓无尘。
芳宴启良辰。
风流妙舞，樱桃清唱，依约驻行云。
榴花一盏浓香满，为寿百千春。
岁岁年年，共同劝乐，喜庆与时新。
折丹桂
作者：温镗
朝代：宋

秋风秋露清秋节。秋雨过、秋香初发。二仙生值好秋天，气却与、秋霜争烈。
秋霄开宴君仙列。秋娘唱、秋云低遏。寿杯双劝祝千秋，镇长对、中秋皓月。
折丹桂·秋风秋露清秋节
作者：温镗
朝代：宋
体裁：词

秋风秋露清秋节。秋雨过、秋香初发。二仙生值好秋天，气却与、秋霜争烈。秋霄开宴群仙列。秋娘唱、秋云低遏。寿杯双劝祝千秋，镇长对、中秋皓月。
凤凰山
作者：温革
朝代：宋

惯作山林客，聊游戏剧场。
栗花收作烛，柏子采为香。
且放高情适，都无俗事妨。
人间正扰扰，只得叩空王。
凤凰山
作者：温革
朝代：宋
体裁：五言律诗

惯作山林客，聊游戏剧场。栗花收作烛，柏子采为香。且放高情适，都无俗因妨。人间正扰扰，只得叩空王。
句
作者：温革
朝代：宋

鸣琴拂榻此游衍，作诗何止夸厘牟。
句
作者：温革
朝代：宋

鸣琴拂榻此游衍，作诗何止夸釐牟。
句
作者：温革
朝代：宋

鸣琴拂榻此游衍，作诗何止誇釐牟。
弃官归故庐
作者：游九功
朝代：宋

野塘漫漫板桥东，家在春风？亩中。阶草不芟新织翠，庭花初种小开红。酒尝村酿馀酸味，诗乏才华有淡工。邻里相过无杂语，但云饥后庆年丰。
弃官归故庐
作者：游九功
朝代：宋
体裁：七言律诗

野塘漫漫板桥东，家在春风�亩中。阶草不芟新织翠，庭花初种小开红。酒尝村酿馀酸味，诗乏才华有淡工。邻里相过无杂语，但云饥后庆年丰。
弃官归故庐
作者：游九功
朝代：宋

野塘漫漫板桥东，家在春风𤱶亩中。
阶草不芟新织翠，庭花初种小开红。
酒尝村酿余酸味，诗乏才华有淡工。
邻里相过无杂语，但云饥后庆年丰。
松
作者：游九功
朝代：宋
体裁：七言绝句

烟翠松林碧玉湾，捲帘波影动清寒。住山未必知山好，却是行人得细看。
松
作者：游九功
朝代：宋

煙翠松林碧玉灣，捲簾波影動清寒。
住山未必知山好，却是行人得細看。
棄官歸故廬
作者：游九功
朝代：宋

野塘漫漫板橋東，家在春風𤱶畝中。
階草不芟新織翠，庭花初種小開紅。
酒嘗村釀餘酸味，詩乏才華有淡工。
鄰里相過無雜語，但云饑後慶年豐。
浯亭望横山
作者：游九功
朝代：宋

峨峨岸东山，跃来势奔虬。横约一溪水，抱邑止复流。近郭看逾好，向望此其尤。翠展曲屏宽，一目千里收。此山此之水，我歌我来游。知不市声杂，亦忘溪上幽。方将解其缚，于焉我何求。
浯亭望横山
作者：游九功
朝代：宋

峩峩岸东山，跃来势奔虬。
横约一溪水，抱邑止復流。
近郭看逾好，向望此其尤。
翠展曲屏宽，一目千里收。
此山此之水，我歌我来游。
知不市声杂，亦忘溪上幽。
方将解其缚，于焉我何求。
浯亭望橫山
作者：游九功
朝代：宋

峩峩岸東山，躍來勢奔虬。
橫約一溪水，抱邑止復流。
近郭看逾好，向望此其尤。
翠展曲屏寬，一目千里收。
此山此之水，我歌我來游。
知不市聲雜，亦忘溪上幽。
方將解其縛，於焉我何求。
答黄叔旸
作者：游九功
朝代：宋

冥鸿倦云飞，敛翼退遵渚。秋虫感时至，自野来在宇。老我久合归，溪山况延伫。俯此沙水清，面被烟尘聚。龙断既冲冲，澜倒亦吁吁。岂无砥中立，而不改风雨。忽忻远寄声，秀句盈章吐。灿烂炯寒芒，晴空见冰柱。颇闻词场笔，漫焉叶如土。黄粱枕上过，得之亦不处。独行固不移，犹在审去取。
答黄叔旸
作者：游九功
朝代：宋

冥鸿倦云飞，敛翼退遵渚。
秋虫感时至，自野来在宇。
老我久合归，溪山况延伫。
俯此沙水清，面被烟尘聚。
龙断既衝衝，澜倒亦吁吁。
岂无砥中立，而不改风雨。
忽忻远寄声，秀句盈章吐。
灿烂炯寒芒，晴空见冰柱。
颇闻词场笔，漫焉叶如土。
黄粱枕上过，得之亦不处。
独行固不移，犹在审去取。
答黄叔暘
作者：游九功
朝代：宋

冥鴻倦雲飛，歛翼退遵渚。
秋蟲感時至，自野來在宇。
老我久合歸，溪山况延佇。
俯此沙水清，面被烟塵聚。
龍斷既衝衝，瀾倒亦訏訏。
豈無砥中立，而不改風雨。
忽忻遠寄聲，秀句盈章吐。
燦爛炯寒芒，晴空見冰柱。
頗聞詞場筆，漫焉葉如土。
黄粱枕上過，得之亦不處。
獨行固不移，猶在審去取。
送常老住疎山
作者：游九功
朝代：宋

师住疎山祇树园，卧看云雾起江村。
百年鼎鼎春风转，一钵垂垂老眼昏。
古殿扑空参铁凤，夜潭翻月落金盘。
何时繫缆西风下，松柏阴阴独扣门。
送常老住疎山
作者：游九功
朝代：宋

師住疎山祇樹園，卧看雲霧起江村。
百年鼎鼎春風轉，一鉢垂垂老眼昏。
古殿撲空參鐵鳳，夜潭翻月落金盤。
何時繫纜西風下，松柏陰陰獨扣門。
送常老住疏山
作者：游九功
朝代：宋

师住疏山祇树园，卧看云雾起江村。百年鼎鼎春风转，一钵垂垂老眼昏。古殿扑空参铁凤，夜潭翻月落金盘。何时系缆西风下，松柏阴阴独扣门。
題魏醇父菊莊
作者：游九功
朝代：宋

東籬采采人歸來，長歌三嗔書生老。
子方青春志紫霄，種菊幽探計何早。
一枝可愛况千叢，想應苦吟被花惱。
西風浩然天池秋，白露霏空下百草。
此時此花抱幽貞，寧衒世間顔色好。
日斜寒照萼明韡，霜輕浄澈香遠到。
淡焉見謂山澤癯，淵乎我愛其似道。
荒畦野逕尤愜性，何似移根伴枯槁。
雖知晚節亦何用，爲制頹齡聊自保。
题魏醇父菊庄
作者：游九功
朝代：宋

东篱采采人归来，长歌三嗔书生老。子方青春志紫霄，种菊幽探计何早。一枝可爱况千丛，想应苦吟被花恼。西风浩然天池秋，白露霏空下百草。此时此花抱幽贞，宁衒世间颜色好。日斜寒照萼明韡，霜轻净澈香远到。淡焉见谓山泽癯，渊乎我爱其似道。荒畦野径尤惬性，何似移根伴枯槁。虽知晚节亦何用，为制颓龄聊自保。
题魏醇父菊庄
作者：游九功
朝代：宋

东篱采采人归来，长歌三嗔书生老。
子方青春志紫霄，种菊幽探计何早。
一枝可爱况千丛，想应苦吟被花恼。
西风浩然天池秋，白露霏空下百草。
此时此花抱幽贞，宁衒世间颜色好。
日斜寒照萼明韡，霜轻浄澈香远到。
淡焉见谓山泽癯，渊乎我爱其似道。
荒畦野径尤惬性，何似移根伴枯槁。
虽知晚节亦何用，为制颓龄聊自保。
义灵庙迎享送神曲
作者：游九言
朝代：宋

巫觋醉兮君马嘶，风云驱兮吹灵旗。凌浩荡兮将何之，山靡迤兮白鹤飞。
义灵庙迎享送神曲·其三
作者：游九言
朝代：宋
体裁：古风

巫觋醉兮君马嘶，风云驱兮吹灵旗。凌浩荡兮将何之，山靡迤兮白鹤飞。岁岁今兮望君归，君游勿远兮我民之依，山阿寂寞兮颓阳西。
义灵庙迎享送神曲·其二
作者：游九言
朝代：宋
体裁：古风

青溪煽兮氛妖，汹二浙兮波涛。花石粲兮江南驿骚，匪氓好乱兮生不聊。欻蛮方兮同啸，纷丑类兮江皋。愬精诚兮上天，哀万命兮孤墉。属櫜鞬兮奋厉，忽并殪兮两凶。嗟我父子兮耕农，何以报德兮维孝与忠，千龄万代兮子孙之从。
乌鹊
作者：游九言
朝代：宋

鸦乌鸣屋山，平生不为恶。乾鹊噪庭树，一世常牢落。安有无妄福，凶灾或无作。身贫乏名誉，屋漏无愧作。春风拂茅檐，听汝相嘲谑。祸福心悠悠，曲肱常自乐。
乌鹊
作者：游九言
朝代：宋

鸦乌鸣屋山，平生不为恶。乾鹊噪庭树，一世常牢落。安有无妄福，凶灾或无作。身贫乏名誉，屋漏无愧怍。春风拂茅檐，听汝相嘲谑。祸福心悠悠，曲肱常自乐。
乌鹊
作者：游九言
朝代：宋

鸦乌鸣屋山，平生不为恶。
干鹊噪庭树，一世常牢落。
安有无妄福，凶灾或无作。
身贫乏名誉，屋漏无愧怍。
春风拂茅檐，听汝相嘲谑。
祸福心悠悠，曲肱常自乐。
冬雨不止
作者：游九言
朝代：宋

忽忽时节改，白日藏光辉。重阴润九野，小雨纷微微。苍山寒气深，高林霜叶晞。田家秋成意，落落乖所期。旷望独兴怀，戚戚愁寒饥。事至当复遣，且掩荒园扉。
冬雨不止
作者：游九言
朝代：宋

忽忽时节改，白日藏光辉。
重阴润九野，小雨纷微微。
苍山寒气深，高林霜叶晞。
田家秋成意，落落乖所期。
旷望独兴怀，戚戚愁寒饥。
事至当復遣，且掩荒园扉。
冬雨不止
作者：游九言
朝代：宋

忽忽時節改，白日藏光輝。
重陰潤九野，小雨紛微微。
蒼山寒氣深，高林霜葉晞。
田家秋成意，落落乖所期。
曠望獨興懷，戚戚愁寒饑。
事至當復遣，且掩荒園扉。
华阳洞辞
作者：游九言
朝代：宋

河汉澈，碧霄晴，九华仙子到凡尘。凉夜山头吹玉笛，纖云卷尽月分明。
华阳洞辞
作者：游九言
朝代：宋

河汉澈，碧霄晴，九华仙子到凡尘。凉夜山头吹玉笛，纤云卷尽月分明。香露湿，草晶荧，起看大地尽瑶璚。下界千门人寂寂，空山夜静海波声。仙子去，眇云程，天风杳杳佩环清。回望九州烟雾白，千山月落影纵横。
华阳洞辞·其一
作者：游九言
朝代：宋
体裁：词

河汉澈，碧霄晴，九华仙子到凡尘。凉夜山头吹玉笛，纤云卷尽月分明。
华阳洞辞·其三
作者：游九言
朝代：宋
体裁：词

仙子去，眇云程，天风杳杳佩环清。回望九州烟雾白，千山月落影纵横。
华阳洞辞·其二
作者：游九言
朝代：宋
体裁：词

香露湿，草晶荧，起看大地尽瑶璚。下界千门人寂寂，空山夜静海波声。
句
作者：游九言
朝代：宋

春风未肯催桃李，留得疏篱浅淡香。平生意思春风里，信手题诗不用工。閒处谩忧当世事，静中方识古人心。
句·其一
作者：游九言
朝代：宋

春風未肯催桃李，留得疏籬淺淡香。
句·其一
作者：游九言
朝代：宋
体裁：句

春风未肯催桃李，留得疏篱浅淡香。
句·其三
作者：游九言
朝代：宋

閒处谩忧当世事，静中方识古人心。
句·其三
作者：游九言
朝代：宋

閒處謾憂當世事，靜中方識古人心。
句·其二
作者：游九言
朝代：宋

平生意思春風裏，信手題詩不用工。
句·其二
作者：游九言
朝代：宋

平生意思春风裏，信手题诗不用工。
句·其二
作者：游九言
朝代：宋

平生意思春风里，信手题诗不用工。
听郑三弹双韵子歌
作者：游九言
朝代：宋

寒窗积雪生虚明，玉壶风折层檐冰。朱霞秀色妙公子，理弦灯下声亭亭。游丝两两挂孤月，双声应手无留停。月寒照户砌虫泣，云冻出浦边鸿征。苍蝇扑纸窗欲透，蜾蠃穴桑儿未成。琵琶宽详双韵切，含凄尽向弦中说。酒酣疏绮杂娱嬉，谁道壮夫心更折。一从敌骑下河南，学得声容难辨别。鹧鸪金屋沸歌吹，鼠头宝陌行靴袜。帕腰慢舞作弯弧，捉耳酹觞真折馘。眼前犹听旧歌辞，凤韶岂独锵虞时。罢弹三喟寝不熟，风定寒江静夜悲。
听郑三弹双韵子歌
作者：游九言
朝代：宋

寒窗积雪生虚明，玉壶风折层檐冰。朱霞秀色妙公子，理弦灯下声亭亭。游丝两两挂孤月，双声应手无留停。月寒照户砌虫泣，云冻出浦边鸿征。苍蝇扑纸窗欲透，蜾蠃穴桑儿未成。琵琶宽详双韵切，含凄尽向弦中说。酒酣疏绮杂娱嬉，谁道壮夫心更折。一从敌骑下河南，学得声容难辨别。鹧鸪金屋沸歌吹，鼠头宝陌行靴袜。帕腰慢舞作弯弧，捉耳釂觞真折馘。眼前犹听旧歌辞，凤韶岂独锵虞时。罢弹三喟寝不熟，风定寒江静夜悲。
听郑三弹双韵子歌
作者：游九言
朝代：宋

寒窗积雪生虚明，玉壶风折层檐冰。
朱霞秀色妙公子，理絃灯下声亭亭。
游丝两两挂孤月，双声应手无留停。
月寒照户砌虫泣，云冻出浦边鸿征。
苍蝇扑纸窗欲透，蜾蠃穴桑儿未成。
琵琶宽详双韵切，含凄尽向絃中说。
酒酣疏绮杂娱嬉，谁道壮夫心更折。
一从敌骑下河南，学得声容难辨别。
鹧鸪金屋沸歌吹，鼠头宝陌行靴袜。
帕腰慢舞作弯弧，捉耳釂觞真折馘。
眼前犹听旧歌辞，凤韶岂独锵虞时。
罢弹三喟寝不熟，风定寒江静夜悲。
园鹤
作者：游九言
朝代：宋

掷米不盈掬，羣雀下阶除。
昂昂圃中鹤，饭糗不可呼。
嬉翔白云外，饮啄青山隅。
日淡烟水乡，风晒翎羽舒。
羣鸡汝自况，乘轩我何拘。
秋原忽清唳，杳杳闻碧虚。
志士甘水菽，三四羞猿狙。
寄语飞鸣侣，悠悠差自如。
园鹤
作者：游九言
朝代：宋

掷米不盈掬，群雀下阶除。昂昂圃中鹤，饭糗不可呼。嬉翔白云外，饮啄春山隅。日淡烟水乡，风晒翎羽舒。群鸡汝自况，乘轩我何拘。秋愿忽清唳，杳杳闻碧虚。志士甘水菽，三四羞猿狙。寄语飞鸣侣，悠悠差自如。
园鹤
作者：游九言
朝代：宋

掷米不盈掬，群雀下阶除。昂昂圃中鹤，饭糗不可呼。嬉翔白云外，饮啄青山隅。日淡烟水乡，风晒翎羽舒。群鸡汝自况，乘轩我何拘。秋原忽清唳，杳杳闻碧虚。志士甘水菽，三四羞猿狙。寄语飞鸣侣，悠悠差自如。
園鶴
作者：游九言
朝代：宋

擲米不盈掬，羣雀下階除。
昂昂圃中鶴，飯糗不可呼。
嬉翔白雲外，飲啄青山隅。
日淡烟水鄉，風曬翎羽舒。
羣雞汝自況，乘軒我何拘。
秋原忽清唳，杳杳聞碧虛。
志士甘水菽，三四羞猿狙。
寄語飛鳴侶，悠悠差自如。
夜色
作者：游九言
朝代：宋

夜色正幽悄，夢回常自悲。
悠悠節物改，冉冉心事非。
兒嬉意不足，搔首忽成絲。
炎寒扇洪罏，橐籥日煎治。
冥鴻戲雲路，蝸蠅蝕昏卑。
功名難力致，志勉與心期。
旦晝多營營，至此盍停思。
誰能澄夜氣，一息存端倪。
五更百慮起，嘹嘹聽啼雞。
夜色
作者：游九言
朝代：宋
体裁：古风

夜色正幽悄，梦回常自悲。悠悠节物改，冉冉心事非。儿嬉意不足，搔首忽成丝。炎寒扇洪垆，橐籥日煎治。冥鸿戏云路，蜗蝇蚀昏卑。功名难力致，志勉与心期。旦昼多营营，至此盍停思。谁能澄夜气，一息存端倪。五更百虑起，嘹嘹听啼鸡。
夜色
作者：游九言
朝代：宋

夜色正幽悄，梦回常自悲。悠悠节物改，冉冉心事非。儿嬉意不足，搔首忽成丝。炎寒扇洪罏，橐籥日煎治。冥鸿对云路，蜗蝇蚀昏卑。功名难力致，志勉与心期。旦昼多营营，至此盍停思。谁能澄夜气，一息存端倪。五更百虑起，嘹嘹听啼鸡。
庆余思永冠
作者：游九言
朝代：宋

圣经陈冠义，万世示章程。是礼最为重，无丧始许何。三加仪特备，四行责非轻。此意知谁会，寥寥千古情。
庆余思永冠
作者：游九言
朝代：宋

圣经陈冠义，万世示章程。是礼最为重，无丧始许行。三加仪特备，四行责非轻。此意知谁会，寥寥千古情。今日□□仲，荣加首服新。从今弃幼志，当自勉成人。处事与接物，从兄以事亲。圣贤有谟训，盍亦谨书绅。礼仪今既备，告字亦攸宜。自昔学深造，莫非原自思。近而仁固在，□□□堪施。字子曰思永，钦哉保受之。
庆余思永冠·其一
作者：游九言
朝代：宋
体裁：五言律诗

圣经陈冠义，万世示章程。是礼最为重，无丧始许行。三加仪特备，四行责非轻。此意知谁会，寥寥千古情。
庆余思永冠·其三
作者：游九言
朝代：宋
体裁：五言律诗

礼仪今既备，告字亦攸宜。自昔学深造，莫非原自思。近而仁固在，□□□堪施。字子曰思永，钦哉保受之。
庆余思永冠·其二
作者：游九言
朝代：宋
体裁：五言律诗

今日□□仲，荣加首服新。从今弃幼志，当自勉成人。处事与接物，从兄以事亲。圣贤有谟训，盍亦谨书绅。
引鏡
作者：游九言
朝代：宋

引鏡忽自照，山野良足嗤。
定無貂蟬冠，罩此麋鹿姿。
寒饑走世路，鬚髮罥蠶絲。
歸來頻自嘆，久別舍前溪。
輸與傍鄰子，釣舸弄漣漪。
空懷萬卷富，共歎三綱欹。
秋原山杳杳，脫葉風披披。
早路已相失，好取桑榆西。
引镜
作者：游九言
朝代：宋

引镜忽自照，山野良足嗤。定无貂蝉冠，罩此麋鹿姿。寒饥走世路，须发罥蚕丝。归来频自叹，久别舍前溪。输与傍邻子，钓舸弄涟漪。空怀万卷富，共叹三纲攲。秋原山杳杳，脱叶风披披。早路已相失，好取桑榆西。
引镜
作者：游九言
朝代：宋

引镜忽自照，山野良足嗤。定无貂蝉冠，罩此麋鹿姿。寒饥走世路，须发罥蚕丝。归来频自叹，久别舍前溪。输与傍邻子，钓舸弄涟漪。空怀万卷富，共叹三纲欹。秋原山杳杳，脱叶风披披。早路已相失，好取桑榆西。
引镜
作者：游九言
朝代：宋

引镜忽自照，山野良足嗤。
定无貂蝉冠，罩此麋鹿姿。
寒饥走世路，鬚髮罥蚕丝。
归来频自嘆，久别舍前溪。
输与傍邻子，钓舸弄涟漪。
空怀万卷富，共叹三纲欹。
秋原山杳杳，脱叶风披披。
早路已相失，好取桑榆西。
慶余思永冠·其一
作者：游九言
朝代：宋

聖經陳冠義，萬世示章程。
是禮最爲重，無喪始許行。
三加儀特備，四行責非輕。
此意知誰會，寥寥千古情。
慶余思永冠·其三
作者：游九言
朝代：宋

禮儀今既備，告字亦攸宜。
自昔學深造，莫非原自思。
近而仁固在，□□□堪施。
字子曰思永，欽哉保受之。
慶余思永冠·其二
作者：游九言
朝代：宋

今日□□仲，榮加首服新。
從今棄幼志，當自勉成人。
處事與接物，從兄以事親。
聖賢有謨訓，盍亦謹書紳。
新作盆池戏书
作者：游九言
朝代：宋

瓦盆片石叠青苍，兴入湖山寄小窗。细看纖鳞无限有乐，不妨斗水学西江。
新作盆池戏书
作者：游九言
朝代：宋
体裁：七言绝句

瓦盆片石垒青苍，兴入湖山寄小窗。细看纤鳞无限乐，不妨斗水学西江。
新作盆池戲書
作者：游九言
朝代：宋

瓦盆片石壘青蒼，興入湖山寄小窗。
細看纖鱗無限樂，不妨斗水學西江。
暮春
作者：游九言
朝代：宋
体裁：七言律诗

已过清明谷雨天，燕忙莺懒蝶蜂翾。风和日暖才三月，花落春归又一年。得意自应谈事业，有怀谁肯卧林泉。荷锄带月行歌处，付与孤踪百世传。
暮春
作者：游九言
朝代：宋

已过清明谷雨天，燕忙鶑懒蝶蜂翾。
风和日暖才三月，花落春归又一年。
得意自应谈事业，有怀谁肯卧林泉。
荷鉏带月行歌处，付与孤踪百世传。
暮春
作者：游九言
朝代：宋

已過清明穀雨天，燕忙鶑嬾蝶蜂翾。
風和日暖才三月，花落春歸又一年。
得意自應談事業，有懷誰肯卧林泉。
荷鉏带月行歌處，付與孤蹤百世傳。
沁园春·五十五年
作者：游九言
朝代：宋
体裁：词

五十五年，满簪华发，俨然遂良。
又何曾戚戚，荜门圭窦，何曾汲汲，玉带金章。
困后高眠，饥来饱□，老矣狂夫老更狂。
空回首，叹世间名利，傀儡开场。
幸临晚节安康。
又两日、三秋催萧霜。
叹生朝亦是，贺宾踵至，龙锺矍铄，何足称觞。
喜对诸贤，笑谈世事，相会亲朋醉玉觞。
谁如我，素乐天知命，不事侯王。
沁园春·五十五年
作者：游九言
朝代：宋

五十五年，满簪华发，俨然遂良。又何曾戚戚，荜门圭窦，何曾汲汲，玉带金章。困後高眠，饥来饱□，老矣狂夫老更狂。空回首，叹世间名利，傀儡开场。幸临晚节安康。又两日、三秋催萧霜。叹生朝亦是，贺宾踵至，龙锺矍铄，何足称觞。喜对诸贤，笑谈世事，相会亲朋醉玉觞。谁如我，素乐天知命，不事侯王。
沁园春·五十五自述
作者：游九言
朝代：宋

五十五年，满簪华发，俨然遂良。又何曾戚戚，筚门圭窦，何曾汲汲，玉带金章。困后高眠，饥来饱□，老矣狂夫老更狂。空回首，叹世间名利，傀儡开场。幸临晚节安康。又两日、三秋催肃霜。叹生朝亦是，贺宾踵至，龙钟矍铄，何足称觞。喜对诸贤，笑谈世事，相会亲朋醉玉觞。谁如我，素乐天知命，不事侯王。
沁园春·五十五自述
作者：游九言
朝代：宋
体裁：词

五十五年，满簪华发，俨然遂良。又何曾戚戚，荜门圭窦，何曾汲汲，玉带金章。困后高眠，饥来饱□，老矣狂夫老更狂。空回首，叹世间名利，傀儡开场。幸临晚节安康。又两日、三秋催肃霜。叹生朝亦是，贺宾踵至，龙钟矍铄，何足称觞。喜对诸贤，笑谈世事，相会亲朋醉玉觞。谁如我，素乐天知命，不事侯王。
沁园春（五十五自述）
作者：游九言
朝代：宋

五十五年，满簪华发，俨然遂良。又何曾戚戚。华门主窦，何曾汲汲，玉带金章。困后高眠，饥来饱□，老矣狂夫老更狂。空回首，叹世间名利，傀儡开场。幸临晚节安康。又两日、三秋催肃霜。叹生朝亦是，贺宾踵至，龙钟矍铄，何足称觞。喜对诸贤，笑谈世事，相会亲朋醉玉觞。谁如我，素乐天知命，不事侯王。
溪上
作者：游九言
朝代：宋
体裁：七言绝句

烟开晓日照溪头，溪上人家岸下舟。啼鸟不知春已老，数声自喜碧岩幽。
溪上
作者：游九言
朝代：宋

煙開曉日照溪頭，溪上人家岸下舟。
啼鳥不知春已老，數聲自喜碧巖幽。
烏鵲
作者：游九言
朝代：宋

鴉烏鳴屋山，平生不爲惡。
乾鵲噪庭樹，一世常牢落。
安有无妄福，凶災或無作。
身貧乏名譽，屋漏無愧怍。
春風拂茅簷，聽汝相嘲謔。
禍福心悠悠，曲肱常自樂。
登巾山
作者：游九言
朝代：宋
体裁：七言律诗

环走层冈马脱鞿，两峰平地玉颀颀。南临澥岛金鳌涌，东望丛祠白鹤飞。日出市声朝雾散，云沈海气暮潮归。居尘却立尘埃表，徙倚天风振客衣。
登巾山
作者：游九言
朝代：宋

環走層岡馬脫鞿，兩峰平地玉頎頎。
南臨澥島金鼇涌，東望叢祠白鶴飛。
日出市聲朝霧散，雲沈海氣暮潮歸。
居塵却立塵埃表，徙倚天風振客衣。
秀州道中
作者：游九言
朝代：宋

一春烟雨歇空濛，高下川原杳霭中。毕竟春光遮不得，满村花柳自青红。漠漠秋原禾黍空，藤萝古木梵王宫。孤村野水斜阳外，无数归鸦落晚风。
秀州道中·其一
作者：游九言
朝代：宋

一春烟雨歇空濛，高下川原杳霭中。毕竟春光遮不得，满村花柳自青红。
秀州道中·其一
作者：游九言
朝代：宋

一春烟雨歇空蒙，高下川原杳霭中。毕竟春光遮不得，满村花柳自青红。
秀州道中·其一
作者：游九言
朝代：宋

一春煙雨歇空濛，高下川原杳靄中。
畢竟春光遮不得，滿村花柳自青紅。
秀州道中·其二
作者：游九言
朝代：宋
体裁：七言绝句

漠漠秋原禾黍空，藤萝古木梵王宫。孤村野水斜阳外，无数归鸦落晚风。
秀州道中·其二
作者：游九言
朝代：宋

漠漠秋原禾黍空，藤蘿古木梵王宮。
孤村野水斜陽外，無數歸鴉落晚風。
秋雨叹
作者：游九言
朝代：宋

戊午七月阴气寒，重云低湿天漫漫。高檐流泻下檐溢，旅人愁绝居人冤。市井滂沱岂足计，老农涕泣犹辛酸。两年巨川舟楫乱，田莱风过生微澜。会稽涌溢鉴湖水，黄岩移徙陶家山。积骸荒沟如敝屣，余生骨立皮肤乾。秋来黄云蔽满野，瘦妻弱稚期朝餐。谁知造化不可料，恩加鱼鳖嬉禾田。日光弗睹动逾月，瓦鸣昼夜愁珊珊。安得长梯扫氛翳，云汉万里清光还。腐儒抚事泥灾变，频搔白首空{上髟下满}{上髟下满}。
秋雨叹
作者：游九言
朝代：宋

戊午七月阴气寒，重云低湿天漫漫。高檐流泻下檐溢，旅人愁绝居人冤。市井滂沱岂足计，老农涕泣犹辛酸。两年巨川舟楫乱，田莱风过生微澜。会稽涌溢鉴湖水，黄岩移徙陶家山。积骸荒沟如敝屣，馀生骨立皮肤乾。秋来黄云蔽满野，瘦妻弱稚期朝餐。谁知造化不可料，恩加鱼鳖嬉禾田。日光弗睹动逾月，瓦鸣昼夜愁珊珊。安得长梯扫氛翳，云汉万里清光还。腐儒抚事泥灾变，频搔白首空？？。
秋雨叹
作者：游九言
朝代：宋
体裁：古风

戊午七月阴气寒，重云低湿天漫漫。高檐流泻下檐溢，旅人愁绝居人冤。市井滂沱岂足计，老农涕泣犹辛酸。两年巨川舟楫乱，田莱风过生微澜。会稽涌溢鉴湖水，黄岩移徙陶家山。积骸荒沟如敝屣，馀生骨立皮肤乾。秋来黄云蔽满野，瘦妻弱稚期朝餐。谁知造化不可料，恩加鱼鳖嬉禾田。日光弗睹动逾月，瓦鸣昼夜愁珊珊。安得长梯扫氛翳，云汉万里清光还。腐儒抚事泥灾变，频搔白首空��。
秋雨叹
作者：游九言
朝代：宋

戊午七月阴气寒，重云低湿天漫漫。
高檐流泻下檐溢，旅人愁绝居人冤。
市井滂沱岂足计，老农涕泣犹辛酸。
两年巨川舟楫乱，田莱风过生微澜。
会稽涌溢鑑湖水，黄岩移徙陶家山。
积骸荒沟如敝屣，余生骨立皮肤干。
秋来黄云蔽满野，瘦妻弱稚期朝餐。
谁知造化不可料，恩加鱼鳖嬉禾田。
日光弗覩动逾月，瓦鸣昼夜愁珊珊。
安得长梯扫氛翳，云汉万里清光还。
腐儒抚事泥灾变，频搔白首空𩯮𩯮。
秋雨歎
作者：游九言
朝代：宋

戊午七月陰氣寒，重雲低濕天漫漫。
高簷流瀉下簷溢，旅人愁絕居人冤。
市井滂沱豈足計，老農涕泣猶辛酸。
兩年巨川舟楫亂，田萊風過生微瀾。
會稽湧溢鑑湖水，黄岩移徙陶家山。
積骸荒溝如敝屣，餘生骨立皮膚乾。
秋來黄雲蔽滿野，瘦妻弱稚期朝餐。
誰知造化不可料，恩加魚鱉嬉禾田。
日光弗覩動逾月，瓦鳴晝夜愁珊珊。
安得長梯掃氛翳，雲漢萬里清光還。
腐儒撫事泥災變，頻搔白首空𩯮𩯮。
美人倚楼图
作者：游九言
朝代：宋
体裁：七言绝句

檐头燕子说春寒，蝴蝶悠悠午梦残。睡起高楼多少恨，天涯小雨怯阑干。
美人倚樓圖
作者：游九言
朝代：宋

簷頭燕子說春寒，蝴蝶悠悠午夢殘。
睡起高樓多少恨，天涯小雨怯闌干。
義靈廟迎享送神曲·其三
作者：游九言
朝代：宋

巫覡醉兮君馬嘶，風雲驅兮吹靈旗。
凌浩蕩兮將何之，山靡迤兮白鶴飛。
歲歲今兮望君歸，君遊勿遠兮我民之依，山阿寂寞兮頹陽西。
聞蟬
作者：游九言
朝代：宋

悄悄山郭暗，故園應掩扉。
蟬聲深樹起，林外夕陽稀。
聽鄭三彈雙韻子歌
作者：游九言
朝代：宋

寒窗積雪生虛明，玉壺風折層簷冰。
朱霞秀色妙公子，理絃燈下聲亭亭。
遊絲兩兩掛孤月，雙聲應手無留停。
月寒照戶砌蟲泣，雲凍出浦邊鴻征。
蒼蠅撲紙窗欲透，蜾蠃穴桑兒未成。
琵琶寬詳雙韻切，含凄盡向絃中說。
酒酣疏綺雜娛嬉，誰道壯夫心更折。
一從敵騎下河南，學得聲容難辨別。
鷓鴣金屋沸歌吹，鼠頭寶陌行靴襪。
帕腰慢舞作彎弧，捉耳釂觴真折馘。
眼前猶聽舊歌辭，鳳韶豈獨鏘虞時。
罷彈三喟寢不熟，風定寒江靜夜悲。
華陽洞辭·其一
作者：游九言
朝代：宋

河漢澈，碧霄晴，九華仙子到凡塵。
凉夜山頭吹玉笛，纖雲卷盡月分明。
華陽洞辭·其三
作者：游九言
朝代：宋

仙子去，眇雲程，天風杳杳珮環清。
回望九州煙霧白，千山月落影縱橫。
華陽洞辭·其二
作者：游九言
朝代：宋

香露濕，草晶熒，起看大地盡瑶璚。
下界千門人寂寂，空山夜靜海波聲。
訪薛道士不值
作者：游九言
朝代：宋

三茅俯千山，杖藜山氣佳。
來尋薛道士，空房鎖烟霞。
微霜染紅葉，晞露浥黄花。
舞逐西風去，湖水夕陽斜。
讀法華經示巽上人
作者：游九言
朝代：宋

上上不須說，我法妙難思。
汝師釋迦文，深欲警羣癡。
有如優曇花，可玩不可持。
瑶車駕大武，火宅鳴狐狸。
中道息化城，寶坊須竟躋。
將令脫塵網，誘設華多辭。
吾事不須爾，父子相恬嬉。
常行存日用，妙處參天倪。
一性本昭徹，春臺自熙熙。
汝亦有父母，棄去他人依。
免懷報何日，敬養終無時。
先靈爲餒鬼，由汝身披緇。
如云識此心，有生皆秉彝。
謂升兜率天，無路誰能知。
試于清夜闌，回首誦吾詩。
讀道書作
作者：游九言
朝代：宋

岩居秉貞操，所慕在玄虛。
清夜眠齋宇，終身觀道書。
形忘氣自充，性達理不餘。
於道雖未庶，已超名迹拘。
至樂在襟懷，山水非所娛。
寄語狂馳子，營營竟焉如。
访薛道士不值
作者：游九言
朝代：宋
体裁：古风

三茅俯千山，杖藜山气佳。来寻薛道士，空房锁烟霞。微霜染红叶，晞露浥黄花。舞逐西风去，湖水夕阳斜。
读法华经示巽上人
作者：游九言
朝代：宋

上上不须说，我法妙难思。
汝师释迦文，深欲警羣痴。
有如优昙花，可玩不可持。
瑶车驾大武，火宅鸣狐狸。
中道息化城，宝坊须竟跻。
将令脱尘网，诱设华多辞。
吾事不须尔，父子相恬嬉。
常行存日用，妙处参天倪。
一性本昭彻，春台自熙熙。
汝亦有父母，弃去他人依。
免怀报何日，敬养终无时。
先灵为馁鬼，由汝身披缁。
如云识此心，有生皆秉彝。
谓升兜率天，无路谁能知。
试于清夜阑，回首诵吾诗。
读法华经示巽上人
作者：游九言
朝代：宋
体裁：古风

上上不须说，我法妙难思。汝师释迦文，深欲警群痴。有如优昙花，可玩不可持。瑶车驾大武，火宅鸣狐狸。中道息化城，宝坊须竟跻。将令脱尘网，诱设华多辞。吾事不须尔，父子相恬嬉。常行存日用，妙处参天倪。一性本昭彻，春台自熙熙。汝亦有父母，弃去他人依。免怀报何日，敬养终无时。先灵为馁鬼，由汝身披缁。如云识此心，有生皆秉彝。谓升兜率天，无路谁能知。试于清夜阑，回首诵吾诗。
读道书作
作者：游九言
朝代：宋

岩居秉贞操，所慕在玄虚。
清夜眠斋宇，终身观道书。
形忘气自充，性达理不余。
于道虽未庶，已超名迹拘。
至乐在襟怀，山水非所娱。
寄语狂驰子，营营竟焉如。
读道书作
作者：游九言
朝代：宋

岩居秉贞操，所慕在玄虚。清夜眠斋宇，终身观道忆。形忘气自充，性达理不余。于道虽未庶，已超名迹拘。至乐在襟怀，山水非所娱。寄语狂驰子，营营竟焉如。
赤枣子·仙子去
作者：游九言
朝代：宋
体裁：词

仙子去，眇云程。天香杳杳佩环清。回望九州烟雾日，千山月落影纵横。
赤枣子·河汉澈
作者：游九言
朝代：宋

河汉澈，碧霄晴。九华仙子以凡尘。400481凉夜山头吹玉笛，纤云卷尽月分明。
赤枣子·河汉澈
作者：游九言
朝代：宋
体裁：词

河汉澈，碧霄晴。
九华仙子到凡尘。
凉夜山头吹玉笛，纤云卷尽月分明。
赤枣子·香露湿
作者：游九言
朝代：宋
体裁：词

香露湿，草晶荧。起看大地粲瑶琼。下界千门人寂寂，空山夜静海波声。
赤枣子（华阳洞）
作者：游九言
朝代：宋

河汉澈，碧霄晴。九华仙子以凡尘。凉夜山头吹玉笛，纤云卷尽月分明。
遇雨
作者：游九言
朝代：宋

一雨摧时节，微凉暑气通。天青云澹薄，山迥日空濛。听讼多馀暇，韦编足细穷。却惭为宦拙，閒处得秋风。
遇雨
作者：游九言
朝代：宋

一雨摧时节，微凉暑气通。
天青云澹薄，山迥日空蒙。
听讼多余暇，韦编足细穷。
却惭为宦拙，閒处得秋风。
遇雨
作者：游九言
朝代：宋

一雨摧时节，微凉暑风通。天青云澹薄，山迥日空蒙。听讼多余暇，韦编足细穷。却惭为宦拙，閒处得秋风。
遇雨
作者：游九言
朝代：宋

一雨摧時節，微凉暑氣通。
天青雲澹薄，山迥日空濛。
聽訟多餘暇，韋編足細窮。
却慙爲宦拙，閒處得秋風。
金陵野外废寺
作者：游九言
朝代：宋

寒花窈袅蔓颓墙，古寺苍苔昼掩房。犬吠屋头山杳杳，虫鸣阶隙草荒荒。池塘淡日蒹葭冷，篱落西风橘柚黄。六代江山金碧地，断碑留得管兴亡。
金陵野外廢寺
作者：游九言
朝代：宋

寒花窈嫋蔓頹牆，古寺蒼苔晝掩房。
犬吠屋頭山杳杳，蟲鳴階隙草荒荒。
池塘淡日蒹葭冷，籬落西風橘柚黄。
六代江山金碧地，斷碑留得管興亡。
闻蝉
作者：游九言
朝代：宋
体裁：五言绝句

悄悄山郭暗，故园应掩扉。蝉声深树起，林外夕阳稀。
題上藍西堂秀老壁
作者：游九言
朝代：宋

槎牙此老是枯松，衲破寒窗百病攻。
贏得雪霜皮骨在，幾看桃李謝春風。
题上蓝西堂秀老壁
作者：游九言
朝代：宋
体裁：七言绝句

槎牙此老是枯松，衲破寒窗百病攻。赢得雪霜皮骨在，几看桃李谢春风。
黄鶴樓
作者：游似
朝代：宋

長江巨浪拍天浮，城郭相望萬景收。
漢水北吞雲夢入，蜀江西带洞庭流。
角聲交送千家月，帆影中分兩岸秋。
黄鶴樓高人不見，却隨鸚鵡過汀洲。
黄鹤楼
作者：游似
朝代：宋
体裁：七言律诗

长江巨浪拍天浮，城郭相望万景收。汉水北吞云梦入，蜀江西带洞庭流。角声交送千家月，帆影中分两岸秋。黄鹤楼高人不见，却随鹦鹉过汀洲。
紹興乙丑七月幕谷游何蕭卿乘月獨遊淡巖書事兼簡零陵宰君李兄秀實
作者：游何
朝代：宋

渡過瀟江日已曛，影和明月共三人。
名巖近郭別州少，好事更誰如我真。
絕頂有天浮碧樹，凌秋無暑斷紅塵。
終當早棄人間事，來與山僧作並鄰。
紹興乙丑秋仲冒雨獨游陽華巖勝絕未讓淡山巖恨古今詩人未有奇句潏上游何臨清流以賦之且棕鞋桐帽悵不一陪浮溪先生金華居士以徜徉
作者：游何
朝代：宋

西風卷癡雲，欲壓不墮地。
化作碧孱顔，融結在空際。
是名陽華巖，造物一何異。
東山雨脚斷，明月招我至。
傍窺嵌竇深，密恐鬼神閟。
細度泬寥風，舊無卑濕氣。
虛閣架其中，榜以浮嵐美。
下有潺湲谿，翻雪轟雷比。
閣背兩橋分，巖脇雙龍起。
石如纓絡垂，整整翠緌委。
又如鼙鼓形，撾擊聲頗厲。
溪水相與喧，鏜鞈亂宮徵。
巖窮天忽開，木杪風自靡。
坐久髮毛寒，興逸詩語綺。
無人共一尊，有客自千里。
山僧頗慇勤，相伴亦忘寐。
拂石要題詩，揮毫留漢隸。
绍兴乙丑七月幕谷游何萧卿乘月独游淡岩书事兼简零陵宰君李兄秀实
作者：游何
朝代：宋
体裁：七言律诗

渡过潇江日已曛，影和明月共三人。名岩近郭别州少，好事更谁如我真。绝顶有天浮碧树，凌秋无暑断红尘。终当早弃人间事，来与山僧作并邻。
绍兴乙丑秋仲冒雨独游阳华岩胜绝未让淡山岩恨古今诗人未有奇句潏上游何临清流以赋之且棕鞋桐帽怅不一陪浮溪先生金华居士以徜徉
作者：游何
朝代：宋

西风卷痴云，欲压不堕地。
化作碧孱颜，融结在空际。
是名阳华岩，造物一何异。
东山雨脚断，明月招我至。
傍窥嵌窦深，密恐鬼神閟。
细度泬寥风，旧无卑湿气。
虚阁架其中，榜以浮岚美。
下有潺湲溪，翻雪轰雷比。
阁背两桥分，岩胁双龙起。
石如缨络垂，整整翠緌委。
又如鼙鼓形，挝击声颇厉。
溪水相与喧，镗鞈乱宫征。
岩穷天忽开，木杪风自靡。
坐久髮毛寒，兴逸诗语绮。
无人共一尊，有客自千里。
山僧颇慇勤，相伴亦忘寐。
拂石要题诗，挥毫留汉隶。
绍兴乙丑秋仲冒雨独游阳华岩胜绝未让淡山岩恨古今诗人未有奇句潏上游何临清流以赋之且棕鞋桐帽怅不一陪浮溪先生金华居士以徜徉
作者：游何
朝代：宋

西风卷痴云，欲压不堕地。化作碧孱颜，融结在空际。是名阳华岩，造物一何异。东山雨脚断，明月招我至。傍窥嵌窦深，密恐鬼神閟。细度泬寥风，旧无卑湿气。虚阁架其中，榜以浮岚美。下有潺湲溪，翻雪轰雷比。阁背两桥分，岩胁双龙起。石如缨络垂，整整翠緌委。又如鼙鼓形，挝击声颇厉。溪水相与喧，镗鞈乱宫徵。岩穷天忽开，木杪风自靡。坐久发毛寒，兴逸诗语绮。无人共一尊，有客自千里。山僧颇慇勤，相伴亦忘寐。拂石要题诗，挥毫留汉隶。
題集仙橋
作者：游冠卿
朝代：宋

南橋頹廢長官羞，新作川梁代濟舟。
上應星文橫北極，下飛虹影落中流。
慚無子産乘輿惠，謾絕襄公茀道憂。
路接蓬山仙世界，品題今爲邑人留。
题集仙桥
作者：游冠卿
朝代：宋
体裁：七言律诗

南桥颓废长官羞，新作川梁代济舟。上应星文横北极，下飞虹影落中流。惭无子产乘舆惠，谩绝襄公茀道忧。路接蓬山仙世界，品题今为邑人留。
贈疊山先生
作者：游古意
朝代：宋

滿腔忠孝有天知，不管人間事已非。
萬里乾坤雙草履，百年身世一麻衣。
行藏自信床頭易，卧病惟餐隴首薇。
儻過宗周見離黍，幾多新淚向殘暉。
赠叠山先生
作者：游古意
朝代：宋

满腔忠孝有天知，不管人间事已非。万里乾坤双草履，百年身世一麻衣。行藏自信床头易，卧病惟餐陇首薇。傥过宗周见离黍，几多新泪向残晖。
赠迭山先生
作者：游古意
朝代：宋

满腔忠孝有天知，不管人间事已非。
万里干坤双草履，百年身世一麻衣。
行藏自信床头易，卧病惟餐陇首薇。
傥过宗周见离黍，几多新泪向残晖。
吴塘晚泊
作者：游君传
朝代：宋
体裁：五言律诗

西风吹客鬓，孤坐欲销魂。野棹他乡客，酒旗何处村。稻随秋雨熟，水带晚潮浑。寂寞吴塘路，尘沙望眼昏。
沙冈待潮
作者：游君传
朝代：宋
体裁：七言绝句

待潮舟阁浅边冈，少憩田园竹树凉。数点弄秋疏雨过，槿花篱落带斜阳。
吳塘晚泊
作者：游君傳
朝代：宋

西風吹客鬢，孤坐欲銷魂。
野櫂他鄉客，酒旗何處村。
稻隨秋雨熟，水带晚潮渾。
寂寞吳塘路，塵沙望眼昏。
沙岡待潮
作者：游君傳
朝代：宋

待潮舟閣淺邊岡，少憩田園竹樹凉。
數點弄秋疏雨過，槿花籬落带斜陽。
满江红
作者：游子蒙
朝代：宋

春玉苍山，屏星暖、佳辰难得。看柳眼梅金，全似海沂春色。和气欢声俄尔许，祥烟瑞霭今何夕。是风流、儒雅黑头公，悬弧日。福不尽，贵无敌。愿岁岁，见华席。捧霞觞称寿，寿如南极。见说蟠桃花正发，柔风暖日瑶池碧。待他年、结子欲成时，留君摘。雪坞霜林，一夜报、春归消息。看是处、春回柳眼，粉匀梅额。和气已欣回北陆，寿星更喜明南极。问四井、节物奉谁欢，辽东客。熊梦旦，非常日。珠履闹，金钗密。指双溪千顷，共斟琼液。不用殷勤千岁祝，姓名已上神仙籍。但时从、王母借蟠桃，躬亲摘。
念奴娇
作者：游子西
朝代：宋
体裁：词

暑尘收尽，快晚来急雨，一番初过。是处凉飙回爽气，直把残云吹破。星律飞流，银河摇荡，只恐冰轮堕。云梯稳上，琼楼今夜无锁。便觉浮世卑沈，回翔偃薄，似蚁空旋磨。想得九天高绝处，不比人间更火。独立乾坤，浩歌春雪，可惜无人和。广寒宫里，有谁潇洒如我。
念奴娇·暑尘收尽
作者：游子西
朝代：宋

暑尘收尽，快晚来急雨，一番初过。
是处凉飙回爽气，直把残云吹破。
星律飞流，银河摇荡，只恐冰轮堕。
云梯稳上，琼楼今夜无锁。
便觉浮世卑沈，回翔偃薄，似蚁空旋磨。
想得九天高绝处，不比人间更火。
独立干坤，浩歌春雪，可惜无人和。
广寒宫里，有谁潇洒如我。
宝云院
作者：游少游
朝代：宋

石径缘云艰复艰，不知萧寺驻林间。馀香满袖花惊眼，空翠沾襟雨暝山。早晚报衙蜂扰扰，友朋相和鸟关关。我来亦被浮名缚，那得高僧一样閒。
宝云院
作者：游少游
朝代：宋

石径缘云艰復艰，不知萧寺驻林间。
余香满袖花惊眼，空翠沾襟雨暝山。
早晚报衙蜂扰扰，友朋相和鸟关关。
我来亦被浮名缚，那得高僧一样閒。
寶雲院
作者：游少游
朝代：宋

石徑緣雲艱復艱，不知蕭寺駐林間。
餘香滿袖花驚眼，空翠沾襟雨暝山。
早晚報衙蜂擾擾，友朋相和鳥關關。
我來亦被浮名縛，那得高僧一樣閒。
田南寺
作者：游少游
朝代：宋
体裁：七言绝句

我本无心似白云，应缘未见宰官身。何时铁笛千山首，吹起梅花一点春。
田南寺
作者：游少游
朝代：宋

我本無心似白雲，應緣未見宰官身。
何時鐵笛千山首，吹起梅花一點春。
禅寂院三首
作者：游少游
朝代：宋

簿书丛里匆匆过，小白长红总自芳。独到远村浑不恶，绿阴深处野花香。黄云翻尽水平田，时有农耕破晓烟。热气渐深牛易喘，不须辛苦更加鞭。柳丝风飏马蹄轻，又作长亭十里行。争似老僧无一事，白云攲枕听莺声。
禅寂院三首·其一
作者：游少游
朝代：宋

簿书丛裏匆匆过，小白长红总自芳。
独到远村浑不恶，绿阴深处野花香。
禅寂院三首·其一
作者：游少游
朝代：宋

簿书丛里匆匆过，小白长红总自芳。独到远村浑不恶，绿阴深处野花香。
禅寂院三首·其三
作者：游少游
朝代：宋

柳丝风扬马蹄轻，又作长亭十里行。
争似老僧无一事，白云欹枕听鶑声。
禅寂院三首·其三
作者：游少游
朝代：宋

柳丝风飏马蹄轻，又作长亭十里行。争似老僧无一事，白云攲枕听莺声。
禅寂院三首·其二
作者：游少游
朝代：宋
体裁：七言绝句

黄云翻尽水平田，时有农耕破晓烟。热气渐深牛易喘，不须辛苦更加鞭。
禪寂院三首·其一
作者：游少游
朝代：宋

簿書叢裏匆匆過，小白長紅總自芳。
獨到遠村渾不惡，綠陰深處野花香。
禪寂院三首·其三
作者：游少游
朝代：宋

柳絲風颺馬蹄輕，又作長亭十里行。
爭似老僧無一事，白雲欹枕聽鶑聲。
禪寂院三首·其二
作者：游少游
朝代：宋

黄雲翻盡水平田，時有農耕破曉烟。
熱氣漸深牛易喘，不須辛苦更加鞭。
題石仙洞
作者：游少游
朝代：宋

石巖嶔巇跨龍虎，有客巖前避風雨。
篆文委蛇蟠玉書，流鈴擲火煩守護。
冷翁蛻骨黄金容，千年古木何嵌空。
無人喚起玉霄夢，閒却碧桃丹杏風。
令威白鶴去不歸，麻姑丹砂疑是非。
長松滴翠挹北斗，流水泛花迷舊溪。
题石仙洞
作者：游少游
朝代：宋
体裁：古风

石岩嵚巇跨龙虎，有客岩前避风雨。篆文委蛇蟠玉书，流铃掷火烦守护。冷翁蜕骨黄金容，千年古木何嵌空。无人唤起玉霄梦，閒却碧桃丹杏风。令威白鹤去不归，麻姑丹砂疑是非。长松滴翠挹北斗，流水泛花迷旧溪。
香山院
作者：游少游
朝代：宋

誰將萬斛旃檀子，撒向千春古道場。
萬壑曉風吹不斷，至今猶自滿山香。
香山院
作者：游少游
朝代：宋
体裁：七言绝句

谁将万斛旃檀子，撒向千春古道场。万壑晓风吹不断，至今犹自满山香。
崆峒山
作者：游师雄
朝代：宋
体裁：古风

崆峒一何高，崛起乾坤辟。峻极倚杳冥，峥嵘亘今昔。势将玉绳齐，位据金野窄。
广成子洞
作者：游师雄
朝代：宋
体裁：古风

复闻广成子，不为外虑役。轩后屈至尊，稽颡请所益。至今洞犹存，峭壁宛遗迹。
归云洞
作者：游师雄
朝代：宋
体裁：五言绝句

山下雨霏霏，山头云气结。时将雷雨收，片片归云白。
汲泉烹茶寄叶君康直
作者：游师雄
朝代：宋
体裁：七言绝句

清甘一派古祠边，昨日亲烹小凤团。却恨竟陵无品目，烦君粗鉴为尝看。
琉璃泉
作者：游师雄
朝代：宋
体裁：五言绝句

阳麓涌泉飞，㶁㶁逗甘液。道士养金丹，居此吸银玉。
皂鹤洞
作者：游师雄
朝代：宋
体裁：古风

皂鹤有时出，振迅击天翩。未见饮啄时，灵风想自咽。
着棋台
作者：游师雄
朝代：宋

石桥跨两岫，野叟尝远跖。
旁有枰棋处，云是仙人奕。
着棋台
作者：游师雄
朝代：宋

石桥跨两岫，野叟尝远蹠。旁有枰棋处，云是仙人弈。
笄头山
作者：游师雄
朝代：宋
体裁：古风

笄头旧传名，关塞曾控扼。大统失崔嵬，望家渐岝峉。
翠屏山
作者：游师雄
朝代：宋
体裁：古风

最高翠屏山，举手星可摘。珠石信团圞，群峰森剑戟。
西岩泉
作者：游师雄
朝代：宋
体裁：古风

西岩水泓澄，沮洳缘罅隙。掍炉就煮茗，爽彻涤肝膈。
贺岷州守种谊破鬼章二首
作者：游师雄
朝代：宋

王师一举疾于雷，顷刻俄闻破敌回。且喜将门还出将，槛车生致鬼章来。围合洮州敌未知，烟云初散见旌旗。忽惊汉将从天下，始恨羌酋送死迟。
贺岷州守种谊破鬼章二首·其一
作者：游师雄
朝代：宋

王师一举疾于雷，顷刻俄闻破敌回。且喜将门还出将，槛车生致鬼章来。
贺岷州守种谊破鬼章二首·其一
作者：游师雄
朝代：宋

王师一举疾于雷，顷刻俄闻破敌迴。
且喜将门还出将，槛车生致鬼章来。
贺岷州守种谊破鬼章二首·其二
作者：游师雄
朝代：宋
体裁：七言绝句

围合洮州敌未知，烟云初散见旌旗。忽惊汉将从天下，始恨羌酋送死迟。
过九成宫旧址二首
作者：游师雄
朝代：宋

今古市朝已变，隋唐楼殿成空。惟有山头明月，夜来犹照荒宫。不见六龙驻跸，空馀五栝阴森。当日宫前流水，潺湲直到如今。
过九成宫旧址二首·其一
作者：游师雄
朝代：宋
体裁：六言诗

今古市朝已变，隋唐楼殿成空。惟有山头明月，夜来犹照荒宫。
过九成宫旧址二首·其二
作者：游师雄
朝代：宋

不见六龙驻跸，空余五栝阴森。
当日宫前流水，潺湲直到如今。
过九成宫旧址二首·其二
作者：游师雄
朝代：宋

不见六龙驻跸，空馀五栝阴森。当日宫前流水，潺湲直到如今。
香炉峰
作者：游师雄
朝代：宋
体裁：古风

却升香炉台，俯瞰倒插石。身恍立霄汉，风生两腋侧。
汲泉烹茶寄葉君康直
作者：游師雄
朝代：宋

清甘一派古祠邊，昨日親烹小鳳團。
却恨竟陵無品目，煩君粗鑒爲嘗看。
着棋臺
作者：游師雄
朝代：宋

石橋跨兩岫，野叟嘗遠蹠。
旁有枰棋處，云是仙人奕。
賀岷州守種誼破鬼章二首·其一
作者：游師雄
朝代：宋

王師一舉疾於雷，頃刻俄聞破敵迴。
且喜將門還出將，檻車生致鬼章來。
賀岷州守種誼破鬼章二首·其二
作者：游師雄
朝代：宋

圍合洮州敵未知，煙雲初散見旌旗。
忽驚漢將從天下，始恨羌酋送死遲。
過九成宮舊址二首·其一
作者：游師雄
朝代：宋

今古市朝已變，隋唐樓殿成空。
惟有山頭明月，夜來猶照荒宮。
過九成宮舊址二首·其二
作者：游師雄
朝代：宋

不見六龍駐蹕，空餘五栝陰森。
當日宮前流水，潺湲直到如今。
和刘叔通
作者：游开
朝代：宋

昨夜刘郎叩角歌，朔云寒雪满山阿。文章无用乃如此，富贵不来争奈何。邴郑向尝依北海，晁张今复事东坡。吹嘘合有飞腾便，未用溪头买钓蓑。
和刘叔通
作者：游开
朝代：宋

昨夜刘郎叩角歌，朔云寒雪满山阿。
文章无用乃如此，富贵不来争奈何。
邴郑向尝依北海，晁张今復事东坡。
吹嘘合有飞腾便，未用溪头买钓蓑。
满江红·春玉苍山
作者：游开
朝代：宋
体裁：词

春玉苍山，屏星暖、佳辰难得。看柳眼梅金，全似海沂春色。和气欢声俄尔许，祥烟瑞霭今何夕。是风流、儒雅黑头公，悬弧日。福不尽，贵无敌。愿岁岁，见华席。捧霞觞称寿，寿如南极。见说蟠桃花正发，柔风暖日瑶池碧。待他年、结子欲成时，留君摘。
满江红·雪坞霜林
作者：游开
朝代：宋
体裁：词

雪坞霜林，一夜报、春归消息。看是处、春回柳眼，粉匀梅额。和气已欣回北陆，寿星更喜明南极。问四井、节物奉谁欢，辽东客。熊梦旦，非常日。珠履闹，金钗密。指双溪千顷，共斟琼液。不用殷勤千岁祝，姓名已上神仙籍。但时从、王母借蟠桃，躬亲摘。
绝句
作者：游开
朝代：宋
体裁：七言绝句

黄陵庙前湘水春，春烟愁杀渡湘人。人随归雁去无迹，水远山长歌又新。
贈畫士林堯卿
作者：游彥舉
朝代：宋

古稱名畫顧丹青，遺跡遠紹難其人。
邇來忽臯林堯卿，繪像工夫殊絕倫。
解后俾爾寫吾形，妙處一筆奪天真。
始知人傑間世生，何代無才充選掄。
待需飛詔來楓宸，凌煙特命書勳臣。
此時此意倍精神，寧復踆踆走路塵。
赠画士林尧卿
作者：游彦举
朝代：宋

古称名画顾丹青，遗迹远绍难其人。
迩来忽皋林尧卿，绘像工夫殊绝伦。
解后俾尔写吾形，妙处一笔夺天真。
始知人杰间世生，何代无才充选抡。
待需飞诏来枫宸，凌烟特命书勋臣。
此时此意倍精神，宁復踆踆走路尘。
赠画士林尧卿
作者：游彦举
朝代：宋

古称名画顾丹青，遗迹远绍难其人。迩来忽睹林尧卿，绘像工夫殊绝伦。解后俾尔写吾形，妙处一笔夺天真。始知人杰间世生，何代无才充选抡。待需飞诏来枫宸，凌烟特命书勋臣。此时此意倍精神，宁复踆踆走路尘。
賀侍郎·其一
作者：游志甫
朝代：宋

松竹青青耐歲寒，長隨初度喜相看。
操同一節冰霜勁，身直三朝柱石安。
顧問正資持從橐，佚閑堅乞領祠官。
扶危筋力知尤健，肯向風濤袖手觀。
賀侍郎·其二
作者：游志甫
朝代：宋

預喜新元八秩逢，渭川曾說兆非熊。
清癯骨相今迂叟，純雅文章昔醉翁。
喬木舊推清望重，植槐新長綠陰豐。
都將祝頌無窮意，寫入金盃壽酒中。
贺侍郎
作者：游志甫
朝代：宋

松竹青青耐岁寒，长随初度喜相看。操同一节冰霜劲，身直三朝柱石安。顾问正资持从橐，佚闲坚乞领祠官。扶危筋力知尤健，肯向风涛袖手观。预喜新元八秩逢，渭川曾说兆非熊。清癯骨相今迂叟，纯雅文章昔醉翁。乔木旧推清望重，植槐新长绿阴丰。都将祝颂无穷意，写入金杯寿酒中。
贺侍郎·其一
作者：游志甫
朝代：宋
体裁：七言律诗

松竹青青耐岁寒，长随初度喜相看。操同一节冰霜劲，身直三朝柱石安。顾问正资持从橐，佚闲坚乞领祠官。扶危筋力知尤健，肯向风涛袖手观。
贺侍郎·其二
作者：游志甫
朝代：宋
体裁：七言律诗

预喜新元八秩逢，渭川曾说兆非熊。清癯骨相今迂叟，纯雅文章昔醉翁。乔木旧推清望重，植槐新长绿阴丰。都将祝颂无穷意，写入金杯寿酒中。
多丽·寿待郎十二月初七
作者：游慈
朝代：宋

约梅花，年年开向华筵。借清香，飞入寿杯中，永祝英贤。才履长、便登八帙，那须要、更待来年。和气先春，祥风破腊，蓂开七荚正敷妍。君不见，太公此际，犹欲钓磻川。争知道、副车已办，西伯来畋。驻东阳、清谈终日，种成桃李森然。向庭闱、绯衣戏彩，更孙。
多丽·约梅花
作者：游慈
朝代：宋
体裁：词

约梅花，年年开向华筵。
借清香，飞入寿杯中，永祝英贤。
才履长、便登八帙，那须要、更待来年。
和气先春，祥风破腊，蓂开七荚正敷妍。
君不见，太公此际，犹欲钓磻川。
争知道、副车已办，西伯来畋。
驻东阳、清淡终日，种成桃李森然。
向庭闱、绯衣戏彩，更孙。
千秋岁·侄庆侍郎致政
作者：游文仲
朝代：宋
体裁：词

今年为寿，都道是、不比寻常时节。预庆我公八帙，来献新词一阕。算得年时，恰当尚父，入相周西伯。亲逢盛事，宗孙也五十八。一门富贵荣华，盈床牙笏，何待拈来说。且上祝龟龄鹤算，从此千千百百。笑道儿时，风流丹篆，写向龙驹额。更将彩笔，十字头上添一丿。